Irekia Eusko Jaurlaritza - Gobierno Vasco :: Ondare eta Kontratazio zuzendari David Alvarezek amaiera emango dio "Primer Congreso AGERS País Vasco ( Asociación Española de Gerencia de Riesgos y Seguros) kongresuari\nOndare eta Kontratazio zuzendari David…\n\nOndare eta Kontratazio zuzendari David Alvarezek amaiera emango dio "Primer Congreso AGERS País Vasco ( Asociación Española de Gerencia de Riesgos y Seguros) kongresuari Iturria: Irekia\n\n\nEAEko I. AGERS BILTZARRA\nBilbo, 2018ko urriak 9\nDavid Álvarez, Ondare eta Kontratazioko zuzendaria\nLehenik eta behin, eskerrak eman nahi dizkiot AGERS elkarteari EAEko I. Biltzar honi amaiera emateko aukera emateagatik. Eta, bestalde, arriskuen prebentziorako eta arriskuetatik babesteko metodoen hedapenean, eta, zehazki, interes publikoen arriskuen gerentzian, 30 urteotan elkarteak egin duen bidea aitortu nahi dut.\nAitorpen horren froga da Eusko Jaurlaritzak AGERS elkartearen funtzionamenduaren baitan egin duen bidea. Ordezkatzen dudan Administrazioa aitzindaria izan zen joan den mendeko 80ko hamarkadan arrisku publikoen kudeaketaren arloan.\nAdministrazio publiko askok izan zuten kontuan une hartan Euskadiko Administrazioak garatutako eredua.\nAGERSek administrazio publikoen arriskuak kudeatzeko metodologiaren berri ematen lagundu zuen, bere baitan eratu zen lantaldean Eusko Jaurlaritzarekin batera parte hartu zuten 90eko hamarkadan eta mende honetako lehenengoan 15 administrazio autonomikok, eta elkarte honen laguntzaz eta elkarte honekin koordinatuta, esan bezala, administrazioen esperientzia praktikoetatik ikasteko aukera ematen zuen. Irizpenak, pleguak, ebazpenak (judizialak eta ez-judizialak) eta bestelako esperientziak trukatuz joan ginen gai honetan gure lana hobeto egiten.\nAdministrazio publikoen planteamendu proaktibo horrek guztiak bizi-baldintzak hobetzeko handituz doan gizartearen eskaerari erantzuten zion, horrek administrazioen funtzionamendua eraginkorra eta, ikuspegi ekonomikotik, arduratsu izatea eskatzen baitu. Administrazioaren jarduera zerbitzu publikoen funtzionamendua eta aurrekontu ekonomikoak alda ditzaketen ustekabeko gertaera eta arrisku askoren eraginpean dago.\nKudeaketa publikoak, ahalik eta eraginkorrena eta emankorrena izatea lortzeko, gero eta baliabide tekniko gehiago erabiltzen ditu: komunikazio, osasun, segurtasun, garbiketa, trafiko eta garraio zerbitzu publikoak, esate baterako, teknologia berrien erabilpenaren adibide argiak dira, eta horiek berekin dakartzaten arrisku berriak ezin dira behar bezala kontrolatu administrazio publikoen egitura eta metodo tradizionalekin, haiengandik espero dena betetzeko ahalegina egiten ari badira ere.\nHorrez gainera, administrazioak herrien ohiturak, tradizioa eta historia hezurmamitzen duten eraikinen, objektu kulturalen eta artistikoen gordailuzainak dira, eta horiek galtzeak galera ekonomikoa baino gehiago deserrotze sentimentala eta soziala eragiten ditu, eta horrek eragin handia du herritarren balioetan eta motibazioetan.\nKudeaketa publikoaren arriskuek eraginik handiena pertsonengan izan dezakete, administratu, funtzionario eta hirugarren gisa, horiek baitira bere jardueraren eraginpean daudenak.\nAlde horretatik, administrazioen politika bideratu behar duen helburu nagusia pertsonen segurtasuna, osasuna eta ongizatea ziurtatzea da.\nFinantzen ikuspegitik, funtzionarioen eta administrazioaren mende dauden gainerako pertsonen egoera ekonomikoa ere izan behar da kontuan, zerbitzu publikoak emateari dagokionez funtsezko elementua den aldetik.\nPanorama horren aurrean, arduradun publikoak hasita daude egoeraz jabetzen eta arriskuak kudeatzearen arloan enpresa pribatuen bereizgarri diren teknikak ezartzen. Horiekin hobeto berma daiteke, eta zehaztutako aurrekontu ekonomikoak desbideratu gabe, ez direla aldatuko ez zerbitzu publikoak ez herritarren bizitza.\nArriskuek kalte handiak eragiten badituzte, ezingo dira bete hauteskunde-programetan hartutako konpromisoak, eta agian zor publikoa handitu beharko da edo zergak igo beharko dira dagokion defizit ekonomikoari erantzuteko.\nEusko Jaurlaritzak arriskuen gerentziari buruzko azterlan bat egin zuen 1986tik 1989ra bitartean. Abiapuntua izan zen bere ondasun eta aktibo guztiak baloratzea eta horien inbentarioa egitea, eta helburua, berriz, behin arriskurik adierazgarrienak identifikatu eta baloratu ondoren, horiek tratatzeko neurri egokiak hartzea.\nAzterlan hura hiru arlo edo esparru nagusitan zatitu zen:\nArrisku pertsonalak, edozein kontratu-erregimenen bidez Eusko Jaurlaritzan, eta ez Administrazio Orokorrean bakarrik, baita erakunde autonomoetan, zuzenbide pribatuko erakunde publikoetan eta sozietate publikoetan ere, lan egiten duten pertsonen integritate pertsonalean edo ondarearenean eragina dutenak.\nOndare-arriskuak, EAEko Ogasun Nagusiko edo Euskadiko ondareko (edozein izanik ere horiek dituen pertsona edo erakundea) ondasun eta eskubide guztien integritatean eragina dutenak. Behin arriskuen zenbaketa sistematikoa egiten denean, kalteak konpontzearen eta horien ondorioen kostua balioesten da, maiztasunaren eta intentsitatearen arabera finantzetan izan dezaketen eragina aurreikusteko.\nOndare/erantzukizun zibileko arriskuak, administrazioei eskatu ahal zaizkienak, bai bere egintzengatik bai bere ordezkarien, funtzionarioen edo bestelako eragileen egintzengatik, bai eta berak ematen dituen zerbitzuen ohiko nahiz ezohiko funtzionamenduagatik ere. Erantzukizun honen giltza da kaltea jasotzen duenak ez duela kalte hori jasateko betebehar juridikorik, eta ondarean izandako galera, kaltea, beraz, antijuridikoa eta, ondorioz, ordaindu beharreko lesioa bihurtzen da, baita Administrazioaren funtzionamendua normala izan bada ere.\nAtal honetan azpimarratu behar da, gizartearen eta ekonomiaren ikuspegitik duen garrantzia kontuan hartuta, Osakidetza-Euskal osasun zerbitzuaren ondare-erantzukizun sanitarioari dagokiona.\nBehin hiru arrisku-arlo nagusietako (arrisku pertsonalak, ondare-arriskuak eta ondare/erantzukizun zibileko arriskuak) arriskuak identifikatu, aztertu eta ebaluatu ondoren, horiek tratatzeari ekin zitzaion arriskuen prebentziorako eta kontrolerako dagozkion neurrien bidez.\nAzkenik, behin prebentzio eta kontrol neurriak ezarrita, arriskuak finantzatzeari ekin zitzaion administrazioak berak arriskuari eusteko tekniken bitartez eta finantza-transferentzien bitartez, aurretik aztertu ziren eta prebentzio-sistemen bidez kontrolatu ziren jasandako arrisku guztiak aseguratuz.\nAsegurua eskema horretara moldatu zen Ondare eta Kontratazio Zuzendaritzaren baitan, eta administrazioko arriskuak kudeatzeaz arduratuko zen lantalde bat eratu zen honako lerro nagusiei jarraituz:\nArriskuak eta, ezbeharra gertatuz gero, ondorioak baloratzea eta balioestea; arriskuak ezabatzeko edo minimizatzeko, edo kanpora transferitzeko, konponbide guztiekin.\nAseguru-entitate kualifikatuen eta lehiakorren aurrean horiek estaltzea lortzea, hala badagokio, eta ahalik eta bermerik zabalenak, eta kosturik onenean, lortzea eta doitzea.\nAseguru-kontratuak egokitzea, hobetzea eta bateratzea, arriskuen bilakaera eta premiak kontuan hartuta.\nKontratuak eta ezbeharrak administratzea; aseguru-etxeetatik kalte-ordainik onena lortzea, elkarrekiko konpromisoak kontuan hartuta.\nKargu publikoei, zerbitzuei, elkarteei eta organismoei dauden edo desiragarriak diren bermeei, prebentzioari eta kudeaketari buruzko informazioa eta aholkua ematea; kontratuak humanizatzea, elkarrekiko eta konfiantzazko giroa sortzeko.\nAdministrazio publikoetan arriskuak behar bezala administratzea lortzeko, Administrazioak aldez aurretik helburu zehatzak ezarri behar ditu, eta funtzio nagusiek dinamikoak eta zorrotzagoak diren eta etorkizunera begiratzen duten planteamenduetara jo behar dute.\nKontua ez da arriskuen kudeaketari eusteko politikari jarraitzea; horrez gainera, beharrezkoa da ekintzaileak eta arduratsuak izatea ere, gizarteak horixe eskatzen baitu.\nEnpresetan bezala, arriskuen gerentziak administrazioko gainerako kudeaketa-diziplinekin batera bakarrik egin dezake aurrera: kontabilitate analitikoa, aurreikuspenen kudeaketa, kalitatearen kudeaketa, arriskuen kontrola, prozeduren zorroztasuna eta erantzukizun sozial korporatiboko konpromisoak administrazioaren aldetik espero den lankidetza-esparruan.\nAzken batean, administratuen benetako premiei erantzutera bideratutako eta haien jardunean eragina duten interes-taldeekin konpromisoa hartutako dinamika kolektiboa da.\nHori guztia behintzat lortu nahi dugu Ondare eta Kontratazio Zuzendaritza honetatik, eta horixe planteatu dugu ordezkatzen dudan Administrazioaren helburu gisa.\nEta, besterik gabe, berriz ere eskerrak eman nahi dizkiot Biltzarra sustatu duen elkarteari, eta enpresen eta gizartearen aldaketetara eta premietara egokitzeko arriskuen gerentziaren metodo zientifikoen hedapenaren arloan egindako lana eta bidea azpimarratu nahi ditut berriro.


Aginagako Eskolak bai, danborrada San Sebastian egunez - Aginaga - Noaua.eus\nAginagako Eskolak bai, danborrada San Sebastian egunez\nNoaua Aldizkaria 2020-01-20 16:14\nZubietako Eskolak eta Udarregi Ikastolak San Sebastian egun honi aurre hartu eta aurreko ostiralean ospatu ostean, Aginagako Eskolak donostiarren egun handi hau hautatu du ikasleen danborrada saioa plazaratzeko. Ludotekan aritu dira, trebetasun handiz.\nDonostiako mugetatik haratago ere danbor hotsak entzun dira gaur inguruotan; zehatzago esateko, Aginagako ludotekako oholtza gainetik. Aginagako Eskolak ohiko jardunean etenaldia egin du bazkalostean, emanaldirako egoki jantzi, danborra gerri bueltan lotu, eta makilak eskutan, San Sebastian Eguna ospatzeko. Fin asko aritu dira, txandatuz ikasleek zuzendu duten saioan. Senide eta lagunez inguratuta eskaini dute saioa.\nDanborradak amaituta, negu garai honetako ospakizun gehiago izango dituzte ikastetxeek otsailean; Santa Ageda bezpera eta inauteriak.\nMatrikulazio epea irekitzear\nOspakizunon ondotik, 2020-21 ikasturtera begira jarriko dira ikastetxeak. Urtarrilaren 27tik otsailaren 7ra izango da izen emateak bideratzeko epea. Udarregi Ikastolaren kasuan, aldez aurretik, hilaren 25ean (larunbata) Ate Irekien Eguna antolatu dute, goizeko 10:30etan eraikin berriko jangelan. "Bertan, ikastolaren ezaugarriak eta funtzionamendua azalduko dira eta instalazioetan zehar ibiliko gara, ikastola ezagutzeko asmoz. Zatoz gure ikastola ezagutzera!", luzatu dute gonbita Udarregitik.\nAipatu moduan, astebete barru, hilaren 27an zabalduko dute matrikulazio epea Udarregi Ikastolan, eta Aginaga zein Zubietako Eskoletan.\nErriberako Kalea 7, 09:30-16:30 artean\nTlf: 943 372 044\nFax: 943 372 044\n943 372 931\n012219aa@hezkuntza.net edo zubieta@eskolatxikiak.org\nIKASTETXEETAKO DATOZEN DEIALDIAK\nUrtarrilak 27-otsailak 7\n2020-21 ikasturterako matrikulazio garaia ikastetxeetan.\nSanta Ageda bezperako ospakizunak ikastetxeetan.\nInauterietako ospakizunak ikastetxeetan.


Jon Martin: "Jokoan dago herri eredua; udalean indarra egin behar dugu" - Lasarte-oria - Txintxarri.eus\nJon Martin: "Jokoan dago herri eredua; udalean indarra egin behar dugu"\nAdrian Garcia 2019-05-17 10:35\nJON MARTIN - EH Bildu-ko alkategaia\n"Naturaltasunez" hartu du lekukoa LABeko sindikalistak. Alderdiak kudeaketan eskarmentua duela oroitarazi du, eta ez ditu beste alderdiekin itunak baztertzen\nMichelingo langilea, urte askoan LABeko sindikalista, Jon Martinek (Lasarte-Oria, 1976) jauzi handia eman du aurten, udal politikagintzako lehen lerrora. PSE-EEkoa izan ez den alkate bakarraren testigua hartu du, Pablo Barriorena, hark orain zortzi urte lortutakoa errepikatzeko helburuarekin. "Irabaztera aterako gara". Maiatzaren 26ko bozen garrantziaz ohartarazi du zerrendaburuak. "Plan urbanistikoak onartuko dira. Lasarte-Oriaren herri eredua jokoan dago".\nLehendik ere izan zara EH Bilduren eta ezker abertzalearen zerrendetan. Zerk bultzatu zaitu aurten zerrendaburu gisa aurkeztera?\nHerriaren aldeko gure proiektuak beharrezkoa du udalean isla izatea. Urteetan herriko bizitza sozio-ekonomiko-politikoan murgilduta egon naiz, eta modu naturalean hartu dut erronka. Gogoz eta ilusioz heldu diot.\nDeigarria da EH Bilduko zerrenda goitik behera berria dela; aurreko legealdiko zinegotziek ez dute jarraituko. Esperientzia falta horri nola egingo diozue aurre?\nEguneroko funtzionamenduari begira berriak gara, eta ikasten joango gara. Herrigintzak hori du; ez gara politikari profesionalak, gure herria kudeatzeko konpromisoa hartu dugun herritarrak gara. Errelebo osoa modu naturalean egin dugu. Horrek erakusten du EH Bilduk Lasarte-Orian duen ezarpena, eta haren inguruan dabiltzan herritarren konpromisoa. Oso argi dugu udalarentzako zer nahi dugun, eta horrek indarra ematen digu. Ez dugu arazorik izango kudeatzeko; oso talde prestatua dugu, eta ibiliak gara kudeaketan. Berrikuntza positiboa da.\n2015ean galdu zuen alkatetza EH Bilduk. Azken lau urteetako balantzea zein da?\nOposizioko buru izan gara, udal gobernuari kontrol lan zorrotza egiteaz gainera, hainbat proposamen ere egin ditugu. Gobernuaren balantzea erraza da laburbiltzen: anbizio falta nabarmena du. Inertziaz gobernatu du azken lau urteetan.\nSozio-ekonomikoki desastre hutsa izan da, korronteak gidatuta jardun du. Michelingo lurretan ikusi dugu. Kontrajarriak diren bi proiektu ikusiko ditugu lur horietan. Usurbilgo zatian Gipuzkoako kapitala duten bi enpresa jarriko dituzte, Gureak eta Elkar, 1.000 lanpostu sortzeko. Batak euskararen inguruan lan egiten du, eta besteak aniztasun funtzionala dutenekin; balio erantsia ekarriko dute. Bestalde, Lasarte-Orian, Michelin II gunean low cost supermerkatu, taller eta gasolindegi bat eraikiko dute, janari azkarra zerbitzatuko duen jatetxe bat. Iniziatiba duen gobernu batek herriaren hobe beharrez bestelako proiektu bat eduki beharko zukeen. Baina enpresa batzuen mesedetan ari dira.\nHerri eredua hurrengo urteetan erabakiko dela diozu.\nHurrengo legealdian arau subsidiario berriak onartuko dira. Hartuko diren erabakiek zehaztuko dute zer eraiki ahal izango den herrian datozen hamarkadetan. Oinarrizkoa da hori. Hori aurrera eramateko, garrantzitsua da Lasarte-Oriako EH Bildu indartsu egotea udalean. Udalak bultzatzen duen herri eredua tamalgarria da. Zerbitzurik gabeko lo auzoak landa eremuan, errepide onak Donostiarekin lotzeko; merkataritza gune handiak gure inguruan; erraustegia, espetxea, kuartela Zubietan... Argazki orokorra kezkagarria da. Herritar bezala, zer etorkizun ari zaizkigu marrazten udalean eta aldundian dauden alderdiak? Negozioa dute ardatz, herritarren kaltetan, eta eliteen mesedetan. Kontran, gure proiektuak herritarrak jartzen ditu erdigunean; bakarrak gara herritarren interesak defendatzen, beste batzuk isilik dauden bitartean.\nGaur egun EH Bilduk lau zinegotzi ditu. Zein helburu duzue hauteskundeei begira?\nGu irabaztera ateratzen gara beti. Horretarako, sekulako lantaldea prestatu dugu. Erakutsi dugu gai garela kudeatzeko, eta gainerako alderdiekin ados jartzeko, Lasarte-Oriaren mesedetan. Gero lasarteoriatarrek bakoitza bere lekuan jarriko dute, baina anbizio guztia daukagu guk.\n2011n bezala alkatetza eskuratzeko oposizioko alderdiak bat egitea posible ikusten duzu?\nEz dugu ezer baztertzen. Herri honen garairik onena izan da ezberdinen artean ados jarri eta denon artean udala kudeatu genuenean. Eta horrek ekarri du lasarteoriatarren artean elkar ezagutzea, elkar lanean aritzea, eta herriaren izaera eraikitzea.\nMichelin II guneaz gain, Leroy Merlin ere eraiki behar dute. Herriko komertzioak kezkatuta daude.\nBelartza II ere hor dago. Oso kezkatuta gaude. Alderdi batzuen proiektua da Lasarte-Oria hiriburuaren aldiri bat bihurtzea. Eta inguruan sortuko diren saltoki handiek ez dute laguntzen herriaren idiosinkrasia eta nortasuna eraikitzen. Denda txikiak Lasarte-Oria bizi baten odola dira, bizirik jarraitu ahal izateko ezinbesteko organoa. Asko sufritu dute, eta ikusten ari gara etorkizunean ere gehiago sufritu behar dutela. Komertzio txikiaren aldeko gure apustua argia da.\nZer neurri proposatzen dituzue dendariak babesteko?\nNeurriak haiekin batera hartu beharko ditugu, haiek ordezkatzen dituzten elkarteekin. Herrian bertan kontsumitzera bultzatzeko kanpainak egin beharko dira, eta bestelako neurriak hartu hirigintza alorrean. Erabat hipokrita da herri komertzioak sustatu nahi izatea, eta, era berean, saltoki horiek ezartzeko proiektuak martxan jartzea.\nEnplegua sortzeko neurri gisa saldu dituzte proiektu horiek. Zuek zer neurri dituzue buruan langabeziaren aurka egiteko?\nPertsonak ekonomiaren erdigunean jarri behar ditugu. Proiektu horiek prekarietatea sortzen dute, suburbio izaera hori indartzeko. Sozio-ekonomian bi alderdi indartu nahi ditugu. Batetik, zero kilometroko filosofiarekin, bertako enpresak eta ekoizleak bultzatu nahi ditugu, haien produktuak saltzeko espazioak sortzeko. Horrez gain, proiektu zabalagoak ere behar ditugu, eta hor eskualdearen aldeko apustua egiten dugu.\nGarapen agentzia martxan jartzeko lehen urratsak egin dira.\nBeste tokietan egin dira proiektu interesgarriak, baina udalaren utzikeriagatik ezin izan dira egin hemen. Beharrezkoa dugu garapen agentzia, Lasarte-Oriak lurrik ez duelako. Zeuzkan eremu industrial apurrak saltoki handi bihurtuko dituzte. Bada adibide garbi bat: Gipuzkoako Foru Aldundiak Zubietan autobus elektrikoen inguruko proiektu bat ezarriko du, MUBIL zentroa. Proiektu horrek lekua bazuen Michelin II gunean, eta ongi ezkontzen zen parean izango zukeen pneumatiko enpresarekin. Hor jarri zitekeen polo indartsu bat, lanpostuak sortuko zituzkeena. Non dago gure gobernua Lasarte-Oriarentzako garrantzitsuak diren inbertsioak erakartzeko? Ez ahaztu haien alderdia foru gobernuan dagoela.\nLaster jarriko dute martxan erraustegia. Udaletik zer egin daiteke ondorio kaltegarriak saihesteko?\nOnartezina da Lasarte-Oriak eskualdeko birziklapen tasa baxuena izatea. Eta hori ez da kasualitatea. Erraustegiaren aldeko politikak egiten dira udaletik; martxan jartzeko, jaten eman behar zaio erraustegiari. Lehenbiziko urratsa da birziklapen tasa handitzea, eta helburu horiek lortzeko neurri zuzentzaileak jarri beharko dira, denon adostasunarekin. Baina ezin dugu egungo birziklapen tasa honekin jarraitu.\n%48ra ez da iristen birziklapen tasa. Udaletik zein neurri hartu daitezke hori igotzeko?\nDatozen lau urteetan tasa %75era igo nahi dugu, eta, horretarako, hainbat neurri zuzentzaile proposatuko ditugu. Zein neurri hartuko genituzkeen? Zerbaitek ongi funtzionatuko badu, adostasunetik hartutako erabakia izan behar du. Horretarako, helburuetan bat egin beharko genuke. Helburua behin jarrita, neurri asko hartu daitezke horretara iristeko. Gipuzkoan eredu asko jarri dituzte martxan.\nLasarte-Orian bizitza kultural handia dago, oso anitza. Nolakoa izan behar du elkarlanak udalaren eta eragileen artean?\nHerri gutxi egongo dira Gipuzkoan Lasarte-Oriako bizitza kultural anitzarekin. Hortaz, udaletik ahalegin indartsua egin beharko litzateke elkarte horiek ahalduntzeko, eta haiei ere kudeaketa gaitasun bat emateko. Horren inguruan badauzkagu adibide esanguratsuak: Azpeitiko San Agustin gunea, Gernikako Astra edo Oñatiko Eltzia. Eredu horien alde egin nahiko genuke, betiere, parte hartzeari garrantzia ematen. Beharrezkoa da kultur eragile guztiek, udalarekin koordinatuta, kultur politika propioa eraikitzea. Autokudeaketa maila altua behar dute.\nNabarmena da kultura azpiegiturak ere falta direla.\nKultura azpiegiturak zaharkituta geratu dira, eta ez diote erantzuten herriaren beharrei. Musika eskola txikia geratu da, liburutegia ere… Kultur etxea bera dago txikia. Espazio berrien sorrera landu behar dugu, kultur eragileen eta herritarren beharrei erantzuteko.\nBizikidetzan urrats asko egin dira azken legealdietan. Zer beste pauso eman beharko lituzke udalak?\nEH Bildu izan zen gai hau plazaratzen lehenengoa, udaletik modu ofizialean horren aldeko lana sustatzen. Bide horretan sakondu behar da. Hori bai, guk beti daukagu presente herritarrekin egin beharreko bidea dela, denei eskubide berberak aitortuta, etorkizunari begira. Biktima guztiek behar dute erreparazioa eta errekonozimendua, eta berriz gertatuko ez denaren bermea.\nKiroldegia egiteko prozesua martxan jarri du udalak. Zer iritzi du honen inguruan EH Bilduk?\nLau urteko atzerapenarekin dator proiektua. Aurreko legegintzaldian egina zegoen lana: taxuzko ikerketa bat, ikusteko zeintzuk ziren kirol elkarteen eta herritarren beharrak. Duela lau urteko programan aurreikusten genuen proiektua aukeratzea eta gauzatzea, parte hartze prozesua egin ondoren eraikitzen hasteko. Baina lau urte pasatu dira, eta ez da ezertxo ere egin. Ez dute lau urtetan ezer egin, eta orain korrika eta presaka martxan jarri dute prozesua. Egungo kiroldegiak ez ditu beharrak asetzen, eta kiroldegi berri bat behar da.\nAubrey & Maturin bilduma (Patrick O'Brian).\nKill Bill I eta II (Quentin Tarantino).\nLagunekin korrika saiotxoak egitea.


Dramak, espioien abenturak eta animazioa Ermua Antzokiaren asteburuko zine proposamenean\nAzaroko zine programazioa asteburu honetan amaituko da Ermua Antzokian. Hilabeteari agur esateko gaurkotasun handiko beste lau film berri ikus ahal izango ditugu pantaila handian, ostegunetik asteartera gozatzeko. Programazioari ostegunean ekingo diogu, zineklubarekin., non 'Las fantasías' titulukoa proiektatuko den. Fenkinos anaiek -David eta Stephanek- zuzendutako filmak 102 minutu irauten ditu. Sexualitateari eta pornografiari buruzko drama da, jatorrizko bertsioan azpitituluekin ikusi ahal izango duguna. Beren fantasia ezkutuenei aurre eginez, sei bikote beren bizitza intimoaren alderdi ilunenak aztertzen saiatzen dira. Plazerra lortzeari buruzko sei galdera planteatuko. Ostegun honetan, 20:30ean.\nInformazio gehiago nahi izanez gero, begiratu Ermua Antzokiko mikrositean.


Real Sociedad C garaipenaren bila • ZUZEU\nReal Sociedad C futbol taldeak puntu on bat lortu zuen Portugaleten joan zen igandean Hirugarren Mailako 13. jardunaldian. Ezin ahaztu bizkaitarrek Bigarren B mailara igotzeko helburua dutela, hau da, mailako talderik sendoenetarikoa daukatela eta zaila dela oso haien etxean punturen bat lortzea. Horren froga beraien La Florida futbol-zelaian oraindik porrotik jaso ez dutela.\nBi taldeak zati banatan gailendu ziren bestearekiko, hots, lehenengoan Reala eta bigarrenean Portugalete. Ez ziren aukera asko izan baina bai nahikoak arerioaren atea zulatzeko.\nEmaitza honekin badira jada bi partidu jarraian porrotik jaso gabe donostiarren aldetik eta jaitsiera postuetatik bi puntura mantentzen da Iñigo Cortesek entrenatzen duen taldea. Iaz gauzak okerrago zeuden: taldeak 9 puntu zituen (aurten baino 3 puntu gutxiago) eta jaitsiera postuetan aurkitzen zen talde gipuzkoarra. Badirudi denboraldi hasierak erdi lokartuta harrapatzen dituela iaz kamisetetan orlegi kolorea zuten futbolariak.\nHurrengo partiduari begira etxean jokatuko dela esan behar txuri-urdinek non aurkaria Pasaia KE izango den. Pasaitarrek 4 porrot jarraian daramatzate eta gol bakarra sartu dute galdutako azken 4 partiduetan. Hortaz une egokian iritsiko dira Zubietara donostiarrek hiru puntuak lortzeko eta duela 5 jardunaldiko garaipena errepikatu ahal izateko.\nRealak bere etxeko lanak egiten baditu jardunaldi borobila atera dezake haren 3 arerioak nolako norgehiagokak dituzten ikusita. Lehenengo partiduan Aurrera Ondarroa dago. Talde ondarrutarrak lehen postuetatik hurbil dabilen Lagun Onak bisitatu behar du Azpeitian (zaila zerbait positiboa lortzea bizkaitarren partetik). Bigarren partiduan Zalla dago eta Getxora joan behar du. Getxotarrek zallatarrei harrera ona egingo diete eta ziurrenez eskuinaldekoak garaile aterako dira enkarterrikoak jaitsierako putzura berbidaliz. Azkenik, hirugarren partiduan Santutxu dago. Bilbotarrak Santurtzira joan behar dute eta gauzak behar diren bezala ateratzen badira 3 puntuak galduko dituzte eta sardina dastatu gabe itzuliko dira Bizkaiko hiriburura.\nRealaren zita ahaztu gabe gero: igandean, eguerdiko 12:00etan, Zubietan.\nfutbola, hirugarren maila, iñigo cortes, pasaia, portugalete, real sociedad c, zubieta


Peru Abarrategi - Komunitatea - Goiena.eus\nmai 07 Aramaio\n2021 abe 18 Aramaio\nIrakasle gisa ikastetxez ikastetxe bidaiatzen COVIDaren urtea bezala bataiatua izan zen urte hartan hasi nintzen, konfinatu gintuzten ikasturtean, zehazki. Dagoeneko ohartu naiz gehiegi kostatzen z...\n2021 urr 03 Aramaio\nUda amaitzearekin batera hasi gara ni eta nire ingurukoak atzerako kontaketan; oraindik gazteak gara, goitik jota hogeita bost urte inguru, baina atzerako kontaketan bizi gara gu ere.\nBadut ezagun bat\n2020 aza 21 Aramaio\nBadut ezagun bat, Aramaiokoa, 23 urte inguru izango ditu.\n2019 abe 15 Aramaio\n2019 ira 20 Aramaio\nIrailaren 28an, Orixol mendi elkarteak antolatutako mendi martxa izango dugu Aramaion.\n2019 eka 07 Aramaio\nHaurrak garenean, askotan galdetzen digute zer izan nahi dugun handitan. Nik ez dakit, suposatzen dut beste ume askok moduan futbolaria edo pilotaria erantzungo nuela, baina denborak jarri nau bere...\nSanta Ageda Aramaion\n2019 ots 02 Aramaio\nLarunbat honetan, aterkia eskuan, seguruenik, Santa Ageda eskean aritzea tokatzen zaigu Aramaioko trikiti eskolako, bertso eskolako eta koruko partaideei.\nJantzi txapa eta eman txapa\n2018 aza 30 Aramaio\nIritsi zaigu Euskaraldia, hamaika egunetan euskara hutsean bizitzeko aukera; aukera, edo desafioa. Izan ere, hamaika egun, euskaraz, behintzat, asko omen dira.\n2018 ira 09 Debagoiena\n2018 ots 17 Debagoiena\nUrtero moduen, aurten be aillegau die Karnabalak Debagoieneko herrixetara.


Burbuila eolikoaren olatua | Iritzia | Berria\nBurbuila eolikoaren olatua\nMikel Saralegi Otsakar eta Martin Zelaia Garcia - Sustrai Erakuntza fundazioko kideak\nAzken hamarkadotan, Nafarroan ikusi dugu nola agertu diren tontor eta lautadetan errota eolikoak, eta haiekin batera, pista eta bide handiak irekitzea, zuhaiztiak desagertzea, lurrak mugitzea, hegaztiak hiltzea, paisaia aldatzea eta zarata.\nErdialdean eta Erriberan industrialde eolikoak ugaritu eta gainezkatu ondoren, multinazionalak leku berrien bila ari dira.\nAste hauetan ezagutu dugunez, Sacyr enpresak bost parke eoliko eraiki nahi ditu Iruñerriaren iparraldean, Odieta, Ezkabarte, Olaibar, Esteribar, Egues eta Erro inguruko udalerrietan. Nordex-Accionak, berriz, Lesakan beste bat irekitzeko asmoa du, Auzoberri auzoari\neragiten diona, baserri ugariz osatua bera. Green Capital Power enpresa ezezagunak badu beste proiektu bat, Etxauriko eta Goñiko haranari eragiten diena. Zurrumurruak daude, gainera, Allin eta Deierri ibarrean beste bat dagoela, eta eoliko esperimental txiki asko ere aurkeztu dira, Oltzan kasu. Eta horiek dira egun hauetan ezagutzea lortu dugunak, baina ziur gehiago daudela...\nNafarroako 2030 Energia Planaren arabera, urtean gutxienez 100 egun inguru daude elektrizitate berriztagarriaren gehiegizko ekoizpenarekin, eta gure erkidegotik kanpo garraiatu behar da. Eta 2018ko Nafarroako Energia Balantzeak adierazten du iturri berriztagarriek sortutako elektrizitatea Nafarroan kontsumitutako elektrizitate guztiaren %69 dela.\nEnergia berriztagarriak ezinbestekoak dira klima aldaketari eta erregai fosilen agortzeari aurre egiteko, baina haien mugak kontuan hartu behar dira. Haizeari erreparatuz, errotek bira egiten duten egunetan, Nafarroan kontsumi dezakeguna baino elektrizitate gehiago eskaintzen digute. Poligono eolikoak areagotuko balira, haize egunetan eskari elektrikoa estalita egongo litzateke eta elektrizitate gehiago esportatuko litzateke. Bitartean, haizerik ez dagoen egunetan, hornidura eoliko baxuarekin jarraituko genuke.\nEta horrek guztiak, gure lurraldean eta gure lurraldetik kanpo, ingurumen inpaktua handitzea dakar. Kontuan izan behar da berriztagarriek meatzaritza handitu behar dutela. Antonio Aretxabala geologoak Nafarroako meatzaritzari buruz egin berri duen txostenean adierazi duenez, industrialde eoliko batek potentzia bereko ziklo konbinatuko zentral batek baino zortzi eta hamar aldiz mineral gehiago behar ditu.\nHorrela, klima aldaketaren aurrean, beharrezkoa da erregai fosilak bertan behera uzteko politika guztiak lantzea. Horretarako, energia ekoizpen berriztagarria handitu beharko da, betiere, ingurumen inpaktu txikienekoak bilatuz. Nafarroan, garapen eolikoa neurriz kanpokoa da beste energia berriztagarri batzuekin alderatuta: mikroeolikoa, fotovoltaikoa, minihidraulikoa edo biomasa jasangarria. Ezaugarri interesgarriak dituzte, hala nola kontsumo puntuekiko hurbiltasuna, autokontsumoa bultzatzea, eta, kasu batzuetan, jada urbanizatuta dauden eta ingurune naturalean eraginik ez duten kokapenak.\nEnergia berriztagarrien mugak direla eta, beharrezkoa da gure energia kontsumo neurrigabea murriztea. Nafarroako aztarna ekologikoa gure lurraldeko aukera biofisikoetara egokitu behar dugu, desplazamendu beharrak murriztuz, hondakin gutxi sortuko duen ekonomia zirkularra bilatuz...\nEz dugu aukera hoberik. Kontsumoa gutxitu behar dugu, energia berriztagarriz elikatuko diren antolaketa sistemak eta moduak hartu behar ditugu, eta inpaktu txikiagoa eta hurbilagoa sortzearen alde egin behar dugu. Gainerakoa jasanezina da.\nHaizetik bizi ala iraun


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Sare elektrikoen eta transformazio-zentroen garapena (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Sare elektrikoen eta transformazio-zentroen garapena (Modulua) Generoa / Forma: Curriculumeko baliabideak\nElektrizitatea eta Elektronika (Lanbide Arloa) Instalazioa eta mantenimendua (Lanbide Arloa) 3 Lanbide Heziketa Mantentze-lan elektromekanikoa (Heziketa Zikloa). Erdi maila Sare elektrikoen eta transformazio-zentroen garapena (Modulua) 2 Automatizazioa eta robotika industriala (Heziketa Zikloa). Goi maila Gehiago ... 2 Elektrizitatea eta automatismo elektrikoak (Modulua) 2 Elektroteknia (Modulua) 2 Instalazio elektriko eta automatikoak (Heziketa Zikloa). Erdi zikloa 2 Muntaia- eta mantentze-lan elektriko/elektronikoak (Modulua) 2 Potentzia-sistemak (Modulua) 2 Sistema elektroteknikoak eta automatizatuak (Heziketa zikloa). Goi maila 1 Audio-tresneriaren mantentze-lanak Muntaia- eta mantentze-lan elektriko/elektronikoak (Modulua) 1 Beroa sortzeko instalazioak (Heziketa zikloa). Erdi maila 1 Hozteko eta girotzeko instalazioak (Heziketa Zikloa). Erdi maila 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Mantentze-lan elektronikoa (Heziketa Zikloa). Erdi maila 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...\n3 Elhuyar Hizkuntza Zerbitzuak 2 Aduriz, Juanjo 1 Alcalde San Miguel, Pablo 1 Di-Da 1 IRALE (2004-2005 ikasturtea) 1 Jaio Arriaga, Oscar Gehiago ... 1 Manzano Ornego, Juan José 1 Navascués, Josemari 1 Odiaga, Jon 1 R-400 Guztiak ikusi ... gutxiago ...


Erabilgarritasuna - TOTAL\nWebgune hau WAI ekimenaren (Web Accessibility Initiative, www.w3.org/wai), jarraibideen arabera diseinatu eta programatu da; izan ere, ekimen horrek web-edukien sorkuntzako nazioarteko estandarrak ezartzen ditu, erabilerrazak direnak mundu guztiarentzat.\nNabigatzaile gehienetan, zuzenean joan daiteke esteka zehatzetara webgunean definitutako zenbait tekla-konbinazio (sarbide-tekla) sakatuz.\nNabigatzaileek hainbat tekla erabiltzen dituzte sarbide azkarrak aktibatzeko, ondoren erakusten dugun moduan: Alt + sarbide-tekla Windowserako Internet Exploreren. Shift + Alt + sarbide-tekla Windowserako Firefoxen. Shift + Esc + sarbide-tekla Windowserako edo Macerako Operan. Ctrl + sarbide-tekla Macerako, Safari 1.2-rako (soilik Macen) Internet Explorer 5.2-an; Macerako Firefoxen; Macerako Mozillan; eta Macerako Netscape 6+-en.\nGure atarian honako sarbide-tekla hauek daude eskuragarri:\n2 Saltatu nabigazioa\nHainbat neurri hartu dira webgunea erabilerrazagoa izan dadin, besteak beste, hauek:\nElementuak pantailan ordena logikoan aurkeztea.\nNabigazio-sistema sinplifikatua; ez da menu zabalgarririk erabiltzen.\nTeklatuaren bidez aukera nagusiak eskuratzea.


Campus enpresariala – Campus Lekaroz\nBaliabide eta jarduera zentrua\nLekarozko Campuseko Eliza\nCampusa, espazio paregabea.\nLekaroz Campus Enpresariala Nafarroako Gobernuak egindako apustu sendo baten emaitza da; izan ere, Baztan ibarraren eta Baztan-Bidasoa eskualdearen garapen sozioekonomikoa bultzatu nahi du. Helburu hori, enpresa garbi, ezagutza maila altuko, gaur egongo zonaldeko ekonomia osatu dezaketen eta Lekaroz, mugaz gaindiko kontestuan berriz ere buruan jarri dezaketen enpresen ezarpenaren bitartez lortu nahi da.\nCampuseko eraikin gehienetara sarbidea ahalbidetzen duen harrera-plataforma handiak, espazioa, atseden-leku eta elkargune dela azpimarratzen du. Campusaren sarreran ere Baliabide eta Jarduera Zentrua eta Enpresen mintegia –azken hau garai bateko eliza desakralizatuan– kokatuta aurki daitezke. Enpresa ezarpen-eredu malgua ezarri da bertan.\nAzalera erabilgarriaren gutxieneko unitatea, 7,5×7,5=56,25 m²-takoa da, baina, modu flexible batean, antzeko jarduera nahiz unitateetako lursaileekin ere elkar daiteke. Hala, ezarritako jardueren azalera eta behar morfologikoetara egokituz.\nGainera, integrazio hori sendotze aldera, Donejakue bidearen inguruan eraikitako zelaigunea eta Baztan ibaiaren ur-bazterra zuzenean lotuko dituen oinezkoentzako ardatz bat dago.\n1. Fraideen idoia\n2. Baliabide eta Jarduera Zentrua\n3. Empresa-mintegia (garai bateo Aholku Oneko Andre Maria Eliza)\n4. Empresa Gunea\nNekazaritzako elikagaien teknologiak


iraila 2012 – Tropela.eus bloga\nJoaquim Rodriguezek irabazi du denboraldiko azken klasiko handia, Lonbardiako Giroa. Ikuskizuna emanda irabazi ere. Azken mendatetxora indartsuenak bil-bil eginda iritsi dira eta bertan egin du aurrera Katusha taldeko liderrak, gainerako guztiak atzean utzita. Rodríguez bakarrik helmugaratu da, pozarren. Denboraldi bikainari ginga jarri dio, benetan: Euskal Herriko Itzuliko bi etapa, Giroan beste bi eta maglia arrosa […]\nPosted byRaul Perez 2012/09/29 Posted inBeste lasterketakEtiketak: Contador,Joaquim Rodriguez,Lonbardiako Giroa,Samuel Sánchez,UranUtzi iruzkina Rodriguez, bikain: 10 bidalketan\nJoan den urtea bikaina izan zen Gilbertentzat. Garaipen ugari lortu zituen. Garaipenak bakarrik ez; erakustaldi mordoa eman zuen han eta hemen. Eta horietako bat, oso urrun joan gabe, gurean, Donostiako Klasikoan eman zuen – Iosu Garate adiskideak twitter bidez esan bezala, iazko Klasikoan jada erakutsi zuen ortzadar maillota atsegin zuela…-Urteari ginga jartzeko ortzadar maillota nahi […]\nPosted byRaul Perez 2012/09/23 2012/09/24 Posted inErrepasoa,Munduko TxapelketaEtiketak: Gilbert,Munduko Txapelketa,Valverde,VosUtzi iruzkina Gilbertek eta Vosek beren maisulanak amaitu dituzte bidalketan\nTituluaren defentsan eta bere azken erlojupekoaren aurrean. Ataka hortan bizi izan du Arndt-ek gaurko lehia, bere ibilbide luze zein ederrari tamainako bukaera eman nahian. Eta zama hau gainean eramanda, ulertzekoak dira helmugaratzean esandakoak: “Lasaitu polita hartu dut, azken marra gainditzean”. “Ez da erraza izan hainbeste lasterketa lehiatu eta prestatzea, batez ere azken urteotan”. Arndt-ek, bere […]\nPosted bySukia 2012/09/19 Posted inEmakumezkoak,Munduko TxapelketaEtiketak: Emma Pooley,Evelyn Stevens,Judith Arndt,Marianne Vos,VillumsenUtzi iruzkina Judith Arndt-en azken gotorlekua bidalketan\nPost honetan Axier Sukiak (@sukigalp), Eneko Garatek (@egarate) eta Egoitz Lizasok (@elizaso) grabatutako bi podcast aurki ditzakezue. Bi podcastak hurrengo astean jokatuko den Limburgeko munduko txapelketaren ingurukoak dira. Bat emakumezkoen ingurukoa eta bestea gizonezkoen ingurukoa. Lagungarri izan daitezke Tropelako 2012 denboraldiko azken lehiaketarakoa. Kinielak prest? Gizonezkoen inguruko podcasta (2012-09-13an grabatua) – Ibilbideari errepasoa. – Erlojuaren […]\nPosted byTropela Elkartea 2012/09/15 2017/11/25 Posted inIbilbideak,Multzoak,Munduko Txapelketa,PodcastakEtiketak: Ana Santesteban,Jonathan Castroviejo,LimburgUtzi iruzkina #73 Tropela.net podcastak: Munduko Txapelketa 2012. Gizonezkoei eta emakumezkoei errepasoa bidalketan\nAurtengo Munduko Txapelketa Limburgen jokatuko da. Londreseko Olinpiar jokoetan egin bezala, Munduko Txapelketa honetan emakumezkoak ere aukeratu behar dira Tropelako kinielan. Podcast honetan Eneko Garate (@egarate), Axier Sukia (@sukigalp) eta Egoitz Lizasok (@elizaso) emakumezkoek egin beharko dituzten ibilbideak eta emakumezkoak aztertzen dituzte. Ondorengo edukia aurkituko duzue entzungai besteak beste: – Limburgeko ibilbidearen azterketa: erlojuaren kontrakoa […]\nPosted byTropela Elkartea 2012/09/14 2017/11/25 Posted inIbilbideak,Multzoak,Munduko Txapelketa,PodcastakEtiketak: Ana Santesteban,Arndt,Eneritz Iturriaga,Limburg,VosUtzi iruzkina #72 Tropela.net podcastak: Munduko Txapelketa 2012. Emakumezkoei errepasoa bidalketan\nLa Bola del Mundoko etapa ikusgarria izan da –bukaera behintzat-. Menchovek irabazi du etapa Porteri aurrea hartuta azken metroetan –ihesaldian sartu dira biak ala biak- eta Romain Sicard bosgarren bukatu du. Hazparneko ziklistak ekarriko digunaren aurrerapena? Hala izan bedi! Sailkapen nagusiari dagokionez, etapak ez du irauli. Rodriguezek erasoa jo du, Morenok erritmoa berotu eta gero, […]\nPosted byRaul Perez 2012/09/08 Posted inErrepasoa,Espainiako VueltaEtiketak: Anquetil,Armstrong,Contador,Coppi,Hinault,Indurain,MerckxUtzi iruzkina Contador, noraino? bidalketan\nGutxien espero zenean, transiziokoa izan behar zuen egunean Contador-ek hankaz gora jarri du Espainiako Itzulia. Contador berak ‘kamikaze’ hitza erabiliz deskribatu du bere erasoa. Bukaeran, kostata bada ere, garaipena eman dion erasoa. Eta ez, ez da akerbiderik behar izan. Ez da eski estazio bateko pistetan barrena joan behar izan lasterketa. Txirrindularitza klasiko eta ausartak eman […]\nPosted byIosu Garate Artetxe 2012/09/05 2012/09/05 Posted inErrepasoa,Espainiako VueltaEtiketak: Beñat Intxausti,Contador,Gorka Verdugo,henao,Joaquim Rodriguez,Losada,Paulinho,Quintana,ValverdeUtzi iruzkina Txirrindularitza bidalketan\nAzken asteetan Euskaltel-Euskadik atzerritarrak fitxatzearen inguruko eztabaida pil-pilean sumatzen dut. Igor Gonzalez de Galdeanok egindako hainbat adierazpenek 2013an talde laranjak atzerritarrak izango dituela pentsatzera garamatzate. Honen aurrean, asko dira kritiko agertu direnak eta eztabaida ugariri leku eman diote, berdin kalean zein komunikabideetan edo sare sozialetan. Atzerritarren fitxaketa kritikatzeko gehien entzun dudan argudioa honek taldearen filosofiarekin […]\nPosted byEneko Garate 2012/09/04 2012/09/04 Posted inIritzia,TxirrindularitzaEtiketak: Euskaltel-EuskadiUtzi iruzkina Filosofiaz bidalketan\nEspianiako Vueltako lehen asteari errepasoa egiten diote podcast honetan Raul Perez (@raulperezmartin) eta Egoitz Lizasok (@elizaso). Ondorengo edukia aurkituko duzue entzungai besteak beste: – Lasterketaren lehia biren artera mugatu da: J.Rodriguez eta Contador. Valverde eta Froome lehiatik kanpo geratu dira. – Etapa garaipenak garesti daudela aipatzen dute eta sailkapen nagusiko kideak direla protagonista. – Caja […]\nHori gertatu zaio Alberto Contadorri. Espainiako Itzuliko 15. etapa (Asturiar etapetako triptikoko bigarrena) Lagos de Covandongara iritsi da, eta horrela txirrindulariek etapa gogor bat atzean utzi dute. Azken igoerara iritsi baino lehen Mirador de Fito lehen mailako mendatea pasa behar izan du tropelak. Eguneko ihesaldian sartu ostean etapa garaipena Caja Rural talde gonbidatuko Antonio Piedra […]


Pribatutasun-politika | Ortzadar\nLandabaso plaza, 12 – 3. B 48015 Bilbo- Bizkaia IFK: B48457808\nwww.ortzadar.es webguneak interesdunei informazioa ematen die bere datu pertsonalen politikaren gainean.\nDatu pertsonalak babestearen alorrean indarrean dagoen araudia aplikatuz jakinarazten du www.ortzadar.es webguneko formularioen bitartez biltzen diren datu pertsonalak, ematen ditugun zerbitzuen edo eskaintzen ditugun produktuen gaineko informazioa lortzeko gurekin harremanetan jartzen diren pertsonen tratamendu automatizatu espezifikoetan biltzen ditugula.\nDatu pertsonalen bilketa eta tratamendu automatizatuaren helburua da merkataritza-harremana mantentzea eta informazio-, prestakuntza- eta aholkularitza-zereginetan eta erakunde honen beste jarduera batzuetan jardutea.\nDatu horiek ez zaizkie hirugarrenei lagako, lege-betebeharrak edo gai horretan eskumenekoak diren Erakunde Publikoak tartean izan ezik.\nORTZADAR SLk datuen segurtasuna, osotasuna eta konfidentzialtasuna bermatzeko behar diren neurriak hartzen ditu, datu pertsonalen tratamenduari eta zirkulazio askeari dagokienez pertsona fisikoen babesari buruzko 2016ko apirilaren 27ko Europako Parlamentuaren eta Kontseiluaren (EB) 2016/679 Erregelamenduan ezarritakoa betez.\nZer eskubide duzu zure datuak ematen dizkiguzunean?\nErabiltzaileak edozein unetan balia ditzake datuetan sartzeko, datuen aurka egiteko, datuak zuzendu, ezereztu eta mugatzeko eta eramangarritasuneko eskubideak, (EB) Erregelamendu horretan aitortuta daudenak. Eskubide horiek baliatzeko, erabiltzaileak ORTZADAR SLren helbide honetara idatz dezake: Landabaso plaza, 12 – 3. B – 48015 Bilbo (Bizkaia), identifikazio-dokumentu bat erantsiz, edo bestela, helbide elektroniko honetara: ortzadar@ortzadar.es\nErabiltzaileak adierazten du emandako datu guztiak egiazkoak eta zuzenak direla, eta egunean edukitzeko konpromisoa hartzen du, aldaketak jakinarazteko aldez aurretik adierazitako helbidera idatziz.\nSartzea, zuzentzea eta kentzea. – interesdunek beren datu pertsonaletan sartzeko eskubidea dute, baita datu okerren zuzenketa eskatzeko, edo, hala badagokio, kenketa eskatzeko eskubidea ere, baldin eta, beste arrazoi batzuen artean, datuak jada bilketaren xederako beharrezkoak ez badira.\nMugatzea. – zirkunstantzia jakin batzuetan, interesdunek tratamendua mugatzeko eskaera egin dezakete, eta, kasu horretan, erreklamazioak jarri edo defendatzeko gordeko ditugu soilik.\nAurka egitea. – interesdunek beren datuen tratamenduaren aurka egin dezakete. ORTZADAR SLk datuen tratamenduari utziko dio, tartean legezko edo ezinbesteko arrazoiren bat dagoenean edo erreklamazioren bat jarri edo defendatu behar denean izan ezik, eta datuak behar bezala blokeatuko ditugu dagokion epean, lege-betebeharrak indarrean dauden bitartean. Horrez gain, interesdunak erabaki indibidual automatizatuak hartzearen aurka egin dezake, baldin eta horrek ondorio juridikoak edo harentzako kalte nabarmenak ekar baditzake berekin.\nPublizitate-bidalketaren aurka egitea. – ORTZADAR SLk publizitatea bidaltzearen aurka egin dezakete interesdunek. Publizitate-bidalketaren aurka egiteko eskubidea baliatuz gero, interesdunaren datuak publizitatea baztertzeko zerrenda batean bilduko dira, interesdunak jasotzen duen publizitatea murrizteko helburuarekin.\nEramangarritasuna. – interesdunek aukera dute aldez aurretik eman dizkiguten datu pertsonalak jasotzeko edota beraiek hautatutako beste tratamendu-arduradun bati bidaltzeko, erabilera arrunteko eta modu mekanikoan irakurtzeko moduko formatu egituratu batean.\nGainera, interesdunak edozein unetan ken dezake emandako baimena, eta horrek ez dio tratamenduaren legezkotasunari eragiten, baimena sinatu zen egunean emandako baimenean oinarritzen den tratamendua izaki.\nZure datu pertsonalak honako helburu hauekin tratatuko ditugu:\nEskainitako ondasun eta zerbitzuak kontratatzen direnean, kontratu-harremanari eusteko, baita zerbitzuaren kudeaketa, administrazio, informazio, prestazio eta hobekuntzaren xedeetarako ere.\nXede horretarako jarritako formularioen bitartez eskatutako informazioa bidaltzeko.\nBuletinak (newsletterrak) bidaltzeko, baita promozioei buruzko eta publizitateko zein sektoreko merkataritza-komunikazioak bidaltzeko ere, baliabide elektronikoen bitartez.\nGogorarazten dizugu merkataritza-komunikazioak bidaltzearen aurka egin dezakezula, edozein bide erabiliz eta edozein unetan, honako helbide elektroniko honetara idatziz: jesus.quintana@ortzadar.es.\nErregistro horiei dagozkien eremuak nahitaez bete behar dira, eta adierazitako helburuak betetzea ezinezkoa da datu horiek ematen ez badira.\nNoiz arte gordetzen dira bildutako datu pertsonalak?\nEmandako datu pertsonalak gordeko dira merkataritza-harremanari eusten zaion bitartean edo zuk datuak kentzeko eskaerarik egiten ez baduzu, eta emandako zerbitzuengatiko lege-erantzukizunak erator litezkeen epean.\nZure datuen tratamendua oinarri juridiko hauen arabera egiten da, tratamendua legitimatzearren:\nInformazio-eskaera eta/edo gure produktu edo zerbitzuen kontratazioa, horien termino eta baldintzak betiere zure eskura jarriko direlarik, ondoren etor litekeen kontratazioaren aurretik.\nBaimen askea, espezifikoa, informatua eta nabaria; izan ere, guk informazioa ematen dizugu pribatutasun-politika hau zure eskura jarriz, eta zuk, irakurri ondoren ados bazaude, onartu egin dezakezu deklarazio edo baiezko ekintza baten bitartez, horretarako ezarritako lauki bat markatuz adibidez.\nZure datuak ematen ez badizkiguzu edo modu akastun edo osatugabean egiten baduzu, ezin izango diogu zure eskaerari erantzun, eta guretzat guztiz ezinezkoa izango da zuri eskatutako informazioa ematea edo zerbitzuen kontratazioa aurrera eramatea.\nDatuak ez zaizkie gurekin zerikusirik ez duten hirugarrenei emango, tartean lege-betebehar bat izan ezean.\nZerbitzuetako erabiltzaileek bildutako datuak\nErabiltzaileak ostatatze partekatuko zerbitzariak erabiltzen baditu datu pertsonalak dauzkaten fitxategiak biltzeko, guk ez dugu gure gain hartuko erabiltzaileak Datu Pertsonalei buruzko Erregelamendu Orokorra ez betetzearen gaineko erantzukizuna.\nORTZADAR SL egileko, jabetza intelektual eta industrialeko, “know how”-eko eskubideen eta gure webguneko edukiekin eta bertan eskainitako zerbitzuekin zerikusia duten eskubide guztien titularra da, baita haien inplementaziorako eta lotutako informaziorako behar diren programen titularra ere.\nDebekatuta dago gure webguneko eduki totalak edo partzialak erreproduzitzea, argitaratzea eta/edo zeharo pribatuak ez diren xedeetarako erabiltzea, aldez aurreko baimen idatzirik gabe.\nSoftwarearen jabetza intelektuala\nErabiltzaileak errespetatu egin behar ditu ORTZADAR SLren eskutik jasotako hirugarrenen programak, nahiz eta doakoak eta/edo disposizio publikokoak izan.\nORTZADAR SLk softwarearen beharrezko ustiapeneko eta jabetza intelektualeko eskubideak dauzka.\nErabiltzaileak ez du inolako eskubiderik edo lizentziarik jasotzen kontratatutako zerbitzuaren bitartez, zerbitzua emateko behar den softwarearen gainean, ezta zerbitzuaren jarraipeneko informazio teknikoaren gainean ere, kontratatutako zerbitzuak betetzeko behar diren eskubide eta lizentziei dagokienez izan ezik, eta soil-soilik horiek irauten duten bitartean.\nKontratua betetzetik haratago doan edozein jardunerako, erabiltzaileak gure baimen idatzia beharko du, eta erabiltzaileari debekatu egingo zaio gure jabetzako zerbitzarietako konfigurazioa, egitura eta fitxategiak aldatu edo ikustea edo horietan sartzea, hark axolagabeki edo asmo txarrez jardutearen ondorioz segurtasun-sistema edo zerbitzarietan gerta litekeen edozein gorabeheratik eratorritako erantzukizun zibila eta penala bere gain hartuko duelarik.\nOstatutako edukien jabetza intelektuala.\nDebekatuta dago ORTZADAR SLk emandako zerbitzuak jabetza intelektualaren gaineko legeriaren aurka erabiltzea, eta bereziki:\nEspainiako legeen aurka doazen edo hirugarrenen eskubideak urratzen dituzten erabilerak.\nGure ustez biolentoa, lizuna, gehiegizkoa, legez kontrakoa, arrazazkoa, xenofoboa edo iraingarria den edozein eduki argitaratu edo transmititzea.\nCrackak, programen serie-zenbakiak edo hirugarrenen jabetza intelektualaren eskubideak urratzen dituzten gainerako eduki guztiak.\nBeste erabiltzaile batzuen datu pertsonalak biltzea eta/edo erabiltzea haien baimen espresurik gabe, edo 2016ko apirilaren 27ko Europako Parlamentuaren eta Kontseiluaren (EB) 2016/679 Erregelamenduan ezarritakoaren aurka eginez, datu pertsonalen tratamenduaren eta horien zirkulazio askearen gainean pertsona fisikoak babesteari dagokionez.\nDomeinuko posta-zerbitzaria eta helbide elektronikoak zabor-posta masiboa bidaltzeko erabiltzea.\nErabiltzaileak dauka bere webguneko edukiaren, transmititutako eta biltegiratutako informazioaren, hipertestu-esteken, hirugarrenen aldarrikapenen eta jabetza intelektualaren, hirugarrenen eskubideen eta adingabeen babesaren gaineko erantzukizun guztia.\nErabiltzaileak bere gain hartzen du indarreko lege eta erregelamenduen gaineko erantzukizuna, baita online zerbitzuaren funtzionamenduarekin, merkataritza elektronikoarekin, egile-eskubideekin, ordena publikoa mantentzearekin eta Internet erabiltzeko printzipio unibertsalekin zerikusia duten guztien gaineko erantzukizuna ere.\nErabiltzaileak ORTZADAR SLri kalte-ordaina ordainduko dio, erabiltzailearen erantzukizunpekoa den auziren batean ORTZADAR SL inputatzeak ekarritako gastuengatik, defentsa juridikoko ordainsari eta gastuak barne, baita erabaki judiziala behin betikoa ez denean ere.\nOstatatutako informazioa babestea.\nORTZADAR SLk bere zerbitzarietan ostatatutako edukien segurtasun-kopiak egiten ditu, baina ez du bere gain hartzen erabiltzaileak ezustean datuak ezabatu edo galtzearen gaineko erantzukizuna. Nolanahi ere, ez du bermatzen erabiltzaileek ezabatutako datu guzti-guztiak berritzea, litekeena delako datu horiek kendu edo aldatu izana azken segurtasun-kopiaz geroztik igarotako denboran.\nEskainitako zerbitzuek, backup zerbitzu espezifikoak izan ezik, ez dute ORTZADAR SLk egindako segurtasun-kopietan gordetako datuak berritzea barne hartzen, baldin eta galera hori erabiltzaileari egozten bazaio, kasu horretan, tarifa bat zehaztuko da berreskuratzearen konplexutasunaren eta bolumenaren arabera, betiere erabiltzaileak onartu ondoren.\nEzabatutako datuak berritzea zerbitzuaren prezioan bilduko da, soil-soilik, edukiaren galera ORTZADAR SLri egozteko moduko arrazoien ondorio bada.\nInformazioaren Gizartearen eta Merkataritza Elektronikoaren Zerbitzuei buruzko Legea betez. ORTZADAR SLk ez du publizitate- edo promozio-komunikaziorik bidaliko posta elektroniko bidez edo beste komunikabide elektroniko baliokide bat erabiliz, horien hartzaileek aldez aurretik eskatu edo espresuki baimendu dituztenean izan ezik.\nAldez aurreko kontratu-harremanik tartean dagoenean, aldiz, ORTZADAR SL baimenduta egongo da ORTZADAR SLren produktu edo zerbitzuei buruzko merkataritza-komunikazioak bidaltzeko, betiere produktu edo zerbitzu horiek hasiera batean bezeroarekiko kontratazioaren xede izan zirenen antzekoak badira.\nNolanahi ere, erabiltzaileak, bere nortasuna egiaztatu ondoren, Bezeroaren Arretarako kanalen bidez merkataritza gehiagorik ez jasotzeko eskaera egin dezake.


Vitoria-Gasteizko Udalaren web-orria - Sindikoa-Herritarren Defendatzailearen Bulegoa – Zer da eta zertan lagun zaitzake\nSindikoa-Herritarren Defendatzailearen Bulegoa – Zer da eta zertan lagun zaitzake\nSindikoaren Bulegoaren ezaugarri dira gertutasuna, independentzia, objektibotasuna eta neutraltasuna. Sindikoaren bulegoa izate hutsa kalitate demokratikoaren eta gobernu onaren zantzuak dira. Sindikoak ez du ahalmen betearazlerik, eta ezin du prozesu judizial baten menpe dauden auzietan jardun.\nOsoko Bilkurak izendatzen du, eta haren aurrean eman behar izaten du kontu urtero,urte horretan izan duen jardunaz. Sindikoaren agintaldia 5 urtekoa da, eta karguan berriztatu daiteke, gehienez ere bi agintalditan. Informazio gehiago sindikoari buruz: Leire Zugazua Urturi.\nKezkatzen zaituen auziari buruz orientatu, aholku eman eta informatzen.\nGasteizko Udalaren jarduera esparruari dagokionean, zure eskubide eta interes zilegi eta bidezkoak artatzen.\nGomendioak eta iradokizunak egiten (baita legez bete beharrekoak gogoratzen ere) Gasteizko Udaleko zerbitzu orori, bai eta haren menpeko enpresa publiko ea erakunde autonomoei ere, zure egoera konpondu dezaten edo aurrerantzean beste inork halakorik pairatu ez dezan.\nUdala eta zu zeu zerbait adostera iritsi zaitezten.\nBeste norbaitekin arazoren bat baduzu, sindikoak bitartekari lana egin dezake, baldin eta alde biek baimentzen baduzue.\nHiru hilean behin Iradokizun eta Erreklamazio Batzorde Bereziaren, aurrean agertzen da, aurreko hiru hilabeteetan Herritarren Defendatzailearen Bulegoak izan duen jardunaz informatzeko. Gaur egun, sindikoa Gasteizko Udalerriko Gizarte Kontseilu ko eta Udalaren Gardentasun Kontseiluako kidea da.\nHistoriara joz gero, ikusiko dugu Gasteizen prokuradore sindiko nagusia antzinatik errotutako kargua dela. Sindikoaren jatorria XV. mendean dago. Haren zeregina hiriko petxeroen eskubideak babestea zen.\nEuskadin badugu beste erakunde bat, Autonomia Erkidegoko erakundea, Arartekoa, zeinarekin lankidetza-hitzarmena (pdf) dagoen 2006tik aurrera, lankidetza-ildoak egituratzeko eta bikoiztasunak saihesteko. Pertsonaren batek kexa bera bi erakundeei aurkezten badie, koordinazio formula egokiak hitzartuko dira jardunen bikoiztasuna ekiditeko.\nVeneziako printzipioak. Herritarren Defendatzailearen erakundea babestu eta sustatzeari buruzko printzipioak (gaztelaniaz). 2019\nGironako deklarazioa (gaztelaniaz). 2016\nArabako Abokatuen Elkargoaren eta Gasteizko Herritarren Defendatzaile edo Sindikoaren arteko lankidetza-hitzarmena. 2008\nArartekoaren eta Gasteizko Sindiko edo Herritarren Defendatzailearen arteko lankidetza-hitzarmena. 2006\nGasteizko Udaleko Herritarren Defendatzailearen araudia. 2001\nHirian Giza Eskubideak babesteko Gutuna(Beste leiho batean irekiko da). 2000\nBartzelonako Konpromisoa (gaztelaniaz). 1998


Keroro Sargentua udazkenean ETB-1en\n► Keroro Sargentua udazkenean ETB-1en\nSortzailea Taichisan, 2007ko Abuztuaren 03a, 17:10:24\n2007ko Abuztuaren 03a, 17:10:24\nAupa, gaur DEIA egunkaria erosi duzuen guztiok ikusiko zenuten telebistaren aldizkarian portadan, KERORO SARGENTUA animea etb1en hasiko dira emititzen irailaren ez dakigu zeinetan.\nAnime hau izatez Cartoon Networken emititua izan da ta Norma comics ateratzen ditu mangak. Ez daki asko telesail honi buruz(eta ez nuen jakin nahi Domusic.en bikoiztuta bait dago gaztelaniaz, Erandioko bikoizketa etxe kaxkarrean, ta shin chan gaztelaniaz ikusi baduzue, benetan infumablea da ...)baino badirudi infantiloidea dela nonbait, hori bai, irakurri dudanez parre asko egiten duzu....\nBaaaa bueno ,badirudi aurten Etbren politika pixkat aldatzen dagoela, behintzat hasi dira esaten zein berri emitituko duten aurten....Keroro Sargentua, Conan Detektibea, Galactik Football, Heroiak,....\nRe: Keroro Sargentua udazkenean ETB-1en\n2007ko Abuztuaren 03a, 18:10:34 #1\nNik ikusi dut kapitulu batenbat telebistan, gazteleraz. Ez da itzelezko seriea ere, baina barre batzuk botatzen dituzu. :egiptooo\n2007ko Abuztuaren 03a, 20:28:05 #2\nNik lehenengo atala bakarrik daukat ikusita eta ez zitzaidan izugarri gustatu baina ikusteko modukoa izan daiteke. Ez dakit zenbat atal diren guztira baina lehenengo 91 atalen dvdrip daude emulean. Ni prest nago hauek jaisten laguntzeko Sakurarekin egin dudan moduan.\nSherlock Holmes-en atal batzuk ere jadanik jaitsita dauzkat (beste gai batetan komentatu ziren dvdrip italiarrak), baina nahiko astiro doaz. Baten batek audioak baldin badauzka igo ditzala eta saiatuko naiz releasea egiten.\n2007ko Abuztuaren 04a, 12:14:22 #3\nTaichisan, iazko udan ez zenuen esan Keroro bikoizten ari zirela?? Urtebete ba?o gehiago egon badira eman gabe, ya les vale


Historia - Nafarroako Gizarte Hezitzaileen Elkargo Ofiziala\nJarraian, gure Erkidegoan lanbidearen garapena markatu duten mugarri eta inflexio puntu batzuk azalduko ditugu. Beste autonomia-erkidego batzuetan sortutako zenbait gertaera ere aipatuko ditugu, Nafarroako mugimendu profesionalaren historiarako garrantzitsutzat jotzen ditugunak, alegia.\nGizarte zerbitzuak garatzen hasten dira, eta etxe eta erreformatorioetan lan egiten duten lehen bokaziozko hezitzaileak agertzen dira, lanbide berri bat hezkuntza ikuspegi batetik sortzen duten bitartean.\nAdingabeen Babes Auzitegian hezitzaileen lehenengo kontratazioa.\nBartolome de Carranza Fundazioa sortu zen. Helburuak Gizarte Hezkuntzaren esku-hartze arloetan azterketa eta ikerketa ziren.\nPrestakuntza espezifikoa beharrezkotzat jotzen zuten profesional hauen eskariari esker, Bartolome de Carranza Fundazioak sustatutako Nafarroako Hezitzaile Espezializatuen Eskola sortu eta funtzionatzen hasten da, Gizarte Egokitzapen Teknikari Espezialistaren trebakuntzarekin (B.O.E 30-8-80)\nBartzelonako Flor de Maig ikastetxea eta Paueko (Frantzia) hezitzaile espezializatuen eskola hartu ziren erreferentzia gisa. Hala, Nafarroa eta Katalunia Estatuan lehenengo bi autonomia erkidegoak izan ziren orduan hezitzaile espezializatua deitzen zen lanbide gisa.\nBartolome de Carranza Fundazioak antolatutako Hezitzaile Espezializatuaren Estatuko Lehen Biltzarra.\nBartzelonako eta Bizkaiko Hezitzaile Espezializatuen Elkarteen legalizazioa.\nUdalak Droga Plan Nazionalaren bidez kontratatu zituzten Nafarroako lehen hezitzaile espezializatuak.\nNafarroako Gobernuaren Gizarte Egokitzapen Eskola Profesionalaren irekiera. Kopuru hori unibertsitateko prestakuntza mailakoa zela ulertu zen eta bere arauketa egiteko ahalegina egin zuen uneko mugimendu profesionaletik. Geroago, Eskolako Lanbide Heziketa Mistoko Institutua deitu zen.\nNafarroako Hezitzaile Espezializatuen Elkarte Profesionala (APEEN) sortzen da.\nIruñean Hezitzaile Espezializatuko Estatuko I. Biltzarraren ospakizuna. Bartolome de Carranza Fundazioko ikastetxeak bertan behera utzi du formakuntza.\nAPEENek Hezitzaile Espezializatuen Elkarteen estatuko Koordinakundearen sorreran parte hartzen du eta Genevan duen Nazioarteko Gazteentzako Nazioarteko Elkartearen (AIEJI) kide bihurtzen da.\nHezitzaile Espezialisten Elkarte Profesionalen Estatuko Federazioa (FEAPEE) finkatzea, Nafarroak lehendakaritza okupatzen duelarik.\nB.O.E.-k argitaratzen du Gizarte Hezkuntzako Diploma ezartzen duen urriaren 10eko 1420/1991 Errege Dekretua. 92/93 ikasturtean ikasketak hainbat erkidegoetan hasi dira.\nIkasketa Mintegia "Gizarte Hezkuntzako Diplomatura. Unibertsitate/Lanbide Mundu Topaketa", APEENek Iruñeko NUPen antolatuta, Estatuko 14 Unibertsitateetako ordezkariek parte hartu zuten. Hori izan zen Gizarte Hezkuntza Diplomatura gure erkidegoan irakasteko ahaleginik handiena. Izan ere, gauzatu ez zenez, karrera horretan trebakuntza egin nahi zuten nafarrek beste unibertsitate batzuetan egin behar izan zuten.\nAPEEN-ek APESN izena hartzen du (Nafarroako Gizarte Hezitzaileen Elkarte Profesionala).\n1995eko apirilean, "Gizarte Hezkuntzaren Oraina eta Etorkizuna" Gizarte Hezitzailearen Estatuko I. Biltzarra ospatu zen Murtzian. I. Biltzar honen ondorio garrantzitsuenetako bat Elkargo Profesionalak lortzeko bidean aurrera egitea zen.\nFEAPEE-k FEAPESen (Gizarte Hezitzaileen Elkarte Profesionalen Estatuko Federazioa) izendapen berria ere onartu zuen eta unibertsitateko tituludunen lehen taldea Katalunian eratu zen, horietako asko hezitzaile espezializatu ohiak, atea irekiz lehen Elkargoa sortzeko eskaerari. 1998an onartu eta Kataluniatik kanpoko 2000 profesional gaitu ahal izan ziren.\nNafarroako Gizarte Hezkuntzako Diplomatura UNEDen bidez hasi zen. Estatuan 31 unibertsitatek garai hartan irakasten dute.\nUrte hartan Gizarte Hezitzailearen Estatuko III. Biltzarra Bartzelonan ospatu zen AIEJIren XV Munduko Kongresuarekin batera.\nAPESNAren bulego berria urrian ireki zen.\nGizarte Hezitzailearen Lehen Kode Deontologikoa ASEDESen Toledon egindako Batzar Nagusian aurkeztu zen.\nUNED-en bidez, profesionalak aktiboak direla diplomatzen dira, 60 kredituko mailaketa/homologazio ikastaroa burutuz, urtarrilaren 30eko 168/2004 Errege Dekretuaren arabera, hiru urteko epean Gizarte Hezkuntzako gaietan tituluen arteko baliokidetasuna deklaratzeko baldintzak arautzen dituena.\nAPESNko Batzar Nagusiak Nafarroako Gizarte Hezitzaileen Elkargo Ofizialaren sorrera bultzatea onartu zuen. Nafarroako Elkargo Profesionalen apirilaren 6ko 3/1998 Lege Formalak ezartzen du "Nafarroako Elkarte Profesionalen funtsezko xedeak direla, kideen dagozkien lanbidea eta interes profesionalak ordezkatzea eta defendatzea, interes orokorrekin bat eginez. enpresaren, eta agindua, dagokien eremuan eta ezarritako lege-esparruaren barruan, lanbidea gauzatzea ".\nHelburu horretara praktika ezberdinak arautu eta egokitu beharrak APES Nafarroak, gure Erkidegoko Gizarte Hezkuntzaren arloan lan egiten duen elkarte profesional bakarra denez, lanbidearen erregulazio sozialerako beharrei erantzungo dien gizarte hezitzaileen elkargo profesionala sortzea eskatzeko ardura bere gain hartzen du. Talde zabal baten aitorpena ahalbidetzen duen entitatea, sozializazio prozesuak sortzen jarraitzen duten gatazken konponbidean gizarte mailan egiten duen ekarpena kontuan hartzeko eskubidea duena: Genero indarkeria, eskola indarkeria, immigrazioa ...\nUrte berean, Gizarte Hezitzaileen Elkargo Ofizialen Kontseilu Orokorra sortzeari buruzko Legea onartu zen.\nApirilaren 30eko 4/2009 Foru Legea, Nafarroako Gizarte Hezitzaile eta Hezitzaileen Elkargo Ofiziala (NAGIHEO/COEESNA). APESNAko kideez osatutako Kudeaketa Batzordea sortzen da, behin-behineko gobernu-organo gisa jarduten duena, batzar osagarria arte:\nLEHENDAKARITZA: Mirentxu García\nLEHENDAKARIORDETZA /CGCEES-ekin HARREMANA: Mariola Artuch\n2. LEHENDAKARIORDETZA/ GAITASUN BATZORDEA: Erkuden Imaz\nIDAZKARITZA: Yolanda Etayo\nDIRUZAINTZA: Virginia Landiribar\nBATZORDE INTERNAZIONALA: Ana Biurrun\nEREMU SOZIO – PROFESIONALEKO BATZORDEA: Mikel Arrikaberri\nKOMUNIKAZIO BATZORDEA: Yolanda Marcos\nBATZORDEKIDE 1: Ana Leuza\nBATZORDEKIDE 2: Carmelo Ayerra\nBATZORDEKIDE 3: Gerardo Castillo\nBATZORDEKIDE 4: Loli Francés\nIrailaren 17an, NAGIHEO/COEESNAko Biltzar Konstituziogilean Elkargoaren Estatutuak onartu eta 1. Gobernu Batzordeko hautatu zen, honako kideek osaturikoa:\nLEHENDAKARITZA: Yolanda Marcos\nLEHENDAKARIORDETZA: Yolanda Etayo\nIDAZKARITZA: Daniel Equiza\nDIRUZAINTZA: Gerardo Castillo\nBATZORDEKIDEA: Ana Biurrun\nBATZORDEKIDEA: Joseba Huarte\nBATZORDEKIDEA: Mirentxu García\nBATZORDEKIDEA: María Artuch\nBATZORDEKIDEA: Lorenzo Silvano Izquierdo\nEspainian 11 elkargo daude ordurako.\nGizarte Hezkuntza Estatu osoan dago lankidetzan, Kantabriako Gizarte Hezitzaileen Elkargo Profesionalaren (COPEESCAN) konstituzioarekin urtea bukatzen. Estatuko erkidegotan zirkulua ixten duen azken Elkargo Profesionala.\nParte hartzearen garrantzia\nElkargokide egitearen garrantzia\nGardentasuna eta gobernu irekiaren ataria


Mediku eta pediatra euskalduna eskatzeko kanpaina egingo dute Bortzirietan | UEMA - Udalerri Euskaldunen Mankomunitatea\nHasiera » hizkuntza politika » Mediku eta pediatra euskalduna eskatzeko kanpaina egingo dute Bortzirietan\nMediku eta pediatra euskalduna eskatzeko kanpaina egingo dute Bortzirietan\n2014(e)ko azaroak 17 hizkuntza politika Erantzunak desaktibatuta daude Mediku eta pediatra euskalduna eskatzeko kanpaina egingo dute Bortzirietan sarreran\nUEMA eta Bortzirietako Euskara Mankomunitateak bultzatuta, medikua eta pediatra euskalduna eskatzeko kanpaina abiatu da. Osasun alorrean garatzen diren hizkuntza-politikak aldatzea du helburu egitasmo honek. Zehazki, familia-medikua edota pediatra erdaldunak dauden herrietan profesional euskaldunak bermatzea. Kanpainaren antolatzaileen esanetan “kanpainaren asmoa ez da, inondik inora, Bortzirietako osasun zentroetako langileen kontra egitea, haiek euskarazko zerbitzua eskaintzea/euskaraz jakitea baizik, baina momentu honetan hizkuntza eskakizunik ez dutenez, egoera horri irtenbidea ematea lortu nahi da. Horretarako plantilla organikoan behar diren aldaketak egin ditzaten eskatu nahi da kanpaina honen bidez”.\nEneka Maiz UEMAko Zuzendaritza Batzordeko kideak esan duenez “Nafarroako eremu euskaldunean osasungintzako lanpostuen %72ak ez dauka hizkuntza eskakizunik, eta horrela, ia ezinezkoa da osasun arloan euskarazko zerbitzua jasotzea”. Nafarroako UEMAko 14 udalerrietan dauden 8 pediatratik lauri bakarrik eskatzen zaie euskaraz jakitea.\nBortzirietan hasiko den kanpainaren antzekoak egin dituzte Baztanen eta Leitzaldean. Hurrenez hurren, 65 eta 171 eskaera jaso zituzten eskualde bakoitzean.\nNon eta nola egin eskaera\nKanpainaren berri emateko banatu den eskuorrian jasota dago beharrezko informazioa. Mediku eta pediatra euskalduna nahi dutenek eskaera orri ofizial bat bete beharko du. Hura eskuratzeko hainbat bide dituzte: herrietako euskara batzordeko kideek eskuz esku banatuko dituzte ale batzuk, horiez gain ikastetxeetan, Herriko Etxeetan, Lesakako Osasun zentroan edo Lesakako ferietan lortu ahako dira eskaera orriak.\nBehin eskaera orria jasota bete egin behar da eskatzailearen izen-abizenak emanez eta zer eskatu nahi duen azalduz. Eskaera orria bete ondoren, sinatu eta eskaera orria jasotako leku berean utziko beharko dute kanpainarekin bat egiten duten herritarrek. Azaroaren 17tik 30era bitartean izango da eskaera orriak betetzeko epea.\nNafarroako Gobernuari eskaera formala egingo zaio herritarren eskaerak kontutan hartu ditzan eta euskarazko zerbitzua bermatzeko plantilla organikoan beharrezko aldaketak egin ditzan.\nEtiketak: Bortziriak Osasungintza euskaraz\nAurreko albistea Euskara era ludikoan praktikatzeko saioak doan, Bergaran\nHurrengo albisteaBerako liburuzain lanpostuko deialdia errepikatu beharko du Nafarroako Gobernuak, Nafarroako Auzitegi Gorenak hala ebatzita


Indigenek eurek egindako zinema, Arrasaten, Eskoriatzan eta Oñatin - Debagoiena - Goiena.eus\nIndigenek eurek egindako zinema, Arrasaten, Eskoriatzan eta Oñatin\nTxomin Madina 2010-11-02 19:29\nAzaroaren 9an hasi eta abenduaren 1a bitartean zinema sozialaren emanaldiak egingo dira Arrasate, Eskoriatza eta Arrasaten Elkarhezitzen eta Mugarik Gabe erakundeen eskutik.\nGoizean Arrasaten egindako aurkezpenean bi erakundeetako ordezkariek azaldu dutenez, aurrez bakoitzak bere aldetik antolatu izan dituzte halako zinema emanaldiak baina askotan nahasmena sortzen zela eta, elkarlanean aritzea pentsatu dute aurten. Batera aritzea aberasgarria izango dela ere adierazi dute.\nIndigenek eurek egindakoak\nAntolatzaileen hitzetan, emanaldietan eskainiko diren ikus-entzunezkoak indigenek eurek egindakoak izateak errealitatea euren ikuspuntutik jasotzeko aukera ematen du. Herri indigenen gaia zergatik aukeratu duten azaltzean, zehaztu dute era berean, herri indigenak munduko biztanleriaren %5 izanda, aniztasun kultural eta linguistikoaren %90en jabe direla, eta bioaniztasunaren %70ena. Gaineratu dute horrek, ama lurra eta hizkuntza zaintzeko orduan egiten dugun lanari buruz hausnartzeko balio beharko ligukeela besteoi.\nEmanaldien ostean gainera, berauetan lantzen diren ideiak eztabaidatzeko aukera egongo dela ere aurreratu dute, indigenen euren presentziarekin.\nIno Galparsoro Arrasateko alkatea ere egon da aurkezpenean. Bere hitzetan, emanaldi hauek aukera ona dira egungo ekonomia neoliberalak izan ditzakeen eraginez ohartarazteko, , baita jakiteko herri indigenek zer nolako ekimenak burutzen dituzten euren identitateari eusteko ere. Hala herritarrei emanaldietara joateko gonbitea luzatu die, bere esanetan, besteen errealitatea ezagutzeak, eurengandik ikasteko aukera ematen digulako, baita ekimen komunak burutu eta elkarlanean aritzekoa ere.\nEskoriatzan hasiko dira emanaldiak, eta bertan, Ibarraundi museoan dira denak, hitzorduak, 19:00etan: azaroaren 9an 13 pueblos en defensa del agua , azaroaren 16an El velo de Berta eta azaroaren 23an Soy defensor de la selva.\nBukatzeko, Oñatin azaroaren 12an eta azaroaren 19an egingo dituzte film emanaldiak, kultura etxean, 19:00etan. Oñatiren kasuan, El segundo desembarco eta 13 pueblos en defensa del agua filmak emango dituzte. Azken honetan, buruzagi indigena bat izango da gonbidatua.\nEsan behar da era berean, azaroaren 19, 23 eta 24ean egingo diren emanaldietan, Janeth Cuji, ONAIEko (Ekuadorko Nazionalitate Indigenen Konfederazioa) komunikazio arduraduna izango dela gonbidatua.


JOLASETAEKIN IKASKETA-ZERBITZUA. La Participación como Herramienta Educativa. [martxoak 17, Gasteiz]\nIKASKETA-ZERBITZUA. La Participación como Herramienta Educativa. [martxoak 17, Gasteiz]\n[Azaroaren 6an, Donostiako jardunaldian izandako arrakasta ikusi eta gero, Gasteizen errepikatzea erabaki dugu. Oraingo honetan, ZERBIKAS izango dugu bidelagun]\nEkimena, sormena eta parte-hartzea krisian eta etengabeko aldaketan dagoen gizarte batek eskatzen dituen tresna etagizarte trebetasunak dira. Horrek behar-beharrezko bihurtzen du ziurgabetasunez beteriko etorkizunari aurre egiteko moduan dauden pertsonak prestatzea, tresna horiek eta etika solidarioa izango dituzten pertsonak.\nTresna honek arrakasta handia du aurrera eramaten animatzen ari diren ikastetxeen artean, batez ere, ikasle eta irakasleengan izaten dituen emaitza onak direla eta. Arrakasta hau Donostiako San Telmo Museoan egin genuen jardunaldian ere isladatu zen, non hezkuntza maila eta esparru guztietako 100 lagunek parte-hartu zuten.\nMetodologia hau zabaltzeko eta hobeto ezagutzeko IKASKETA-ZERBITZUA. La Participación como Herramienta Educativa jardunaldia antolatu dugu ZERBIKAS Fundazioarekin batera, REDAPS sarearen eremuan. Hau martxoaren 17an Gasteizko EUROPA Jauregian izango da eta bertan hurrengo hizlariak izango ditugu: Begoña Garamendi, Eusko Jaurlaritzako Hezkuntza Berriztatzeko Zuzendaria; Monike Gezuraga, EHU-ko irakaslea, I+ZSn aditua eta Zerbikaseko kidea; eta metodologia hau aurrera eraman duten Euskadiko ikastetxeen esperientziak egongo dira.\nEuropa Jauregia [Gasteiz Etorbidea, 85, 01009 Vitoria-Gasteiz]\nMusutruk [lekuak agortu arte]\nEpea martxoaren 10era arte.\n945 22 65 95// jolasetaekin@gmail.com


Gaztela-Mantxako gobernu erregionalaren Lehendakaria den Barreda jaunak GESTAMPeko lantegiaren handitzea bisitatu du. - Fagor Arrasate\nGaztela-Mantxako gobernu erregionalaren Lehendakaria den Barreda jaunak GESTAMPeko lantegiaren handitzea bisitatu du.\nGaztela-Mantxako gobernu erregionalaren Lehendakaria den Barreda jaunak GESTAMPeko lantegiaren handitzea bisitatu du Seseñan, lantegi honek automozioko pieza aurreratuen profilaketa eta estanpazioa gauzatzen ditu. Konpainiako lehendakariak Francisco Riberas jaunak lagundu zuen bere bisitan, eta honek Gestampen presentzia internazionala azpimarratu zuen 22 lurraldetan 70 lantegi eta 18.000 langile dituela esanez, baita krisialdian egon arren izan duen salmenten hazkundea ere. Barrera lehendakariak Gestamp ongi egitearen eredua dela negozio berritzaile eta produktibo ereduarekin batera adierazi zuen.\nFAGOR ARRASATE izan da hain zuzen ere GESTAMPek Seseñan lortu duen arrakastaren laguntzaile. Esandako handitze produktiboan, FAGORek kamioi arinen bastidoreen langak fabrikatzeko linea automatiko oso bat diseinatu eta instalatu zuen. Instalazio konplexu hau oso malgua da 42 automobil ezberdinen ereduak fabrikatzeko aukera ematen baitu. Instalazio honek elikadura linea oso bat du; soldadura estazio bat, 8 prentsa dagozkien moldeekin, beharrezko puntzonatu guztiak gauzatzeko, piezen kontrolerako bisio artifizal sistema bat eta laser sistema bat. Lanabesen aldaketa azkarra posible egiten du, eredu batetik bestera pasatzeko, aldaketa 5 minututan gauzatzen da.\nGainera, Fagor Arrasatek kamioi astunen bastidoreen langak fabrikatzeko linea bat hornitu du, eta linea honek 240 eredu fabrikatzeko gaitasuna dauka. Instalazio honen elikadura linea honela dago osatuta: zazpi prentsa dagozkien moldeekin profilatzaile aurreratuak luzeran mozketa automatikoekin, piezen kontrolerako bisio artifizial ekipoak, makina laserra eta hiru bukaerako prentsa hidrauliko


Eibarko Antzerki Jardunaldiak — Debabarrena turismo\nEibarko Antzerki Jardunaldiak Eibarko XXXV Nazioarteko Antzerki Jardunaldiak ospatuko dira otsailak 7 eta martxoak 31 bitartean. https://www.debabarrenaturismo.com/eu/albisteak/1328608483 https://www.debabarrenaturismo.com/logo.png\nEibarko Antzerki Jardunaldiek hogeita hamabost urte betetzen dituzte! ospakizunera gonbidatzen duen kopurua da ezbairik gabe.\nJardunaldiek nortasuna eman zioten parametroak mantentzen dituzte. Estilo ezberdin, produkzio eskala anitz eta hainbat gairi arreta jarriz, denboraldi bakoitzeko antzerki ikuskizun hoberenak aukeratu eta mota guztietako ikusleengana gerturatzeko xedearekin artikulatu ziren. Beti ere egiaztatutako kalitatearekin.\nGaur aurkeztuko dituzte Jardunaldiak goizeko 11:00etan udaletxean. Aurten otsailaren 17an abiatuko dira Jardunaldiak eta sarreren aldez aurreko salmenta Coliseoan egingo da, otsailak 11n 10:00etatik 16:00etara eta otsailak 12,13, 18 eta 19an, 10:00etatik 14:00etara.\nPrograma PDFan ikusi.


Herritar euskaldunek sare sozialetan emoten daben eretxia ezagutzeko sistema bat sortu dabe - bizkaie.biz\nBizkaie! 2019-09-13 13:05 Kulturea\nUPV/EHUk eta Elhuyar-ek sortutako tresnak sentimenduak aztertzen ditu euskerazko txioetan.\nIñaki San Vicente Roncal | Ikusi handiago | Argazki originala\nErakunde eta enpresek dirutzea bideratzen dabe inkesten bidez herritar edo erabiltzaileek eurei buruz daben eretxia ezagutzeko, zer eta non hobetu behar daben jakiteko. Sare sozialetan, ostera, jenteak nahierara emoten dau eretxia, doban eta bere borondatez. Twitter sare sozialean botaten diran txio guztietatik gai baten inguruan emondako eretxiak erauzi eta sailkatzeko sistema bat garatu dabe UPV/EHUko IXA Taldeak eta Elhuyarrek. Idazkera ez-estandarra eta hizkuntza bat baino gehiago nahastauta izatea izan dira gainditu beharreko zailtasunetako batzuk.\nInternet eta sare sozialak erabiltzaileek sortutako edukien iturri oparoa dira, besteak beste, edozeri buruzko eretxiak emoten ditue erabiltzaileek, edonon eta doban. Informazino horrek berebiziko garrantzia dau erakunde, enpresa, eragile eta bestelakoentzat, beti izan dabelako interesa jakiteko herritarrek, erabiltzaileek edo bezeroek zer eretxi daben eurei buruz. Kostu handia daben inkesta bidez eskuratu izan dabe informazioa, baina laginak beti txikiak izan dira, dino Iñaki San Vicente Roncal UPV/EHUko IXA Taldean zuzendutako lanaren egile nagusiak.\nOrain, barriz, datu-kantidade erraldoiak sortzen dira sare sozialetan, eta, oro har, Interneten. Erronkea, barriz, hortik interesa dauen informazinoa behar bezela erauzi eta sailkatzea da. Sentimenduen Analisia izeneko ikerketa-arloak (Ingelesez, sentiment analysis) edozelako testu batean eretxi edo sentimendu positibo edo negatiboren bat adierazoten ete dan ebazteko metodo automatikoak bilatzen ditu: Gu 2011. urtean hasi ginan euskerarako lantzen sentimenduen analisia egiteko teknikak, ekarri dau gogora San Vicente doktoreak.\nUPV/EHUko Informatika Fakultadeko IXA Taldeak eta Elhuyar Fundazinoko Hizkuntza eta Teknologia Arloak aspalditik daben lankidetza estuaren emoitzea izan da garatutako sistemea. Twitter sare sozialean euskera hutsean idatzitako txioak, edo tartean euskerea dabenak, izan ditue langai. Bidean ez ditue falta izan erronkak eta zailtasunak, hutsetik abiatu ebelako lana.\nKaixo. Acabo de hacer la azterketa de gizarte. Fatal atera zait! hizkuntza bi nahastauta agertzen diraneko esaldiak be aztertzen ditu tresna honek, euskerazko testuetan sentimenduen analisia egiteko sistemea sortzeko lehengo pausua, oinarrizkoa, polaridade lexikoak sortzea izan zan, hau da, berez kutsu positiboa edo negatiboa daben berben zerrendak osotzea, berbarako, txarra edo gaiztoa berbak beti negatiboak dira, eta ona eta maitagarria, barriz, positiboak: Zerrenda horreek sortzean, ostera, oso kontuan izan behar da zer gai edo testuingurutarako zabizen lanean, berba batzuek kontrako polaridadea izan leikielako testuinguruaren arabera. Esate baterako, gora egin edo behera egin aditzek ez dabe kutsu bera eskailerak igon edo bajatuteaz bagabiz, burtsako akzinoez bagabiz edo langabeziaz bagabiz, azaldu dau San Vicentek.\nLexikoaz gan, hizkuntza danetan jazoten diran fenomeno linguistikoak be kontuan hartu behar izan zituen: Esate baterako, ezezko esaldiek kontrako zentzua emoten deutsee berbei (hau ez da bape ona), edo ironiaz esandako adierazpenak atzemotea be garrantzitsua da. Sor daitekezan arazoak ebazteko, programa informatiko bat garatu genduan, testuetako informazinoa erauzi, berbak lematizau eta bestelako azterketak egiteko.\nHizkuntzen berezko konplexutasuna gitxi ez, eta Twitterren berezitasunak be kontuan hartu behar izan zituen ikertzaileek, berbakeraa berezia baitago sare sozialetan, ahozkora asko hurreratzen dana: Gramatika ez-estandarra izaten da askotan, eta horrek lana trabetan deutsee hizkuntza-azterketarako tresnei. Gainera, sarritan izaten dira hizkuntzen arteko nahasketak (Kaixo. Acabo de hacer la azterketa de gizarte. Fatal atera zait!), eta holako fenomenoak tratau egin behar dira', dino San Vicentek.\nZailtasunakaz batera, lagungarri batzuk be baditue sare sozialetako adierazpenetan: Enfasia emoteko, letra larriak erabilten dira, edo berbak luzatzen (osooo onaaa), edo harridura-ikur asko jarten dira; emotikonoen bidez emozinoak adierazoten dira... Horrek guztiak informazinoa emoten deusku, gaineratu dau.\nAurreko informazino guztia ikasketa automatikoko sistemak entrenetako erabili eben ondoren, San Vicentek azaldu dauenez: Milaka adibide sortu genduzan, behar bezela sailkatuta, eta sistemeari emon geuntsozan, baita zer ezaugarriri erreparau behar deutson erakutsi be, hortik aurrera bere kabuz egin deian adierazpenen azterketea.\nBehagunea izan zan garatutako sistemearen lehenengo aplikazinoa, 2016. urteko Donostia Europako Kultur Uriburutzeari lotuta Twitterren esan ziranen sentimenduen analisia egin eben: Oso ondo funtzionau eban; momentu jakinetan ekitaldi polemikoak egon ziran, eta horreek danak jaso zituan sistemeak. Uriburutzearen barruan gauzatutako proiektuen ebaluazinoetan be erabili ziran batutako datuak, dino San Vicentek. Beste proiektu bat Berria egunkariagaz egin eben, 2016. urteko Euskal Autonomia Erkidegoko hauteskunde autonomikoen kanpainearen segimendua egiteko, eta hor be ez ziran falta izan polemikak. Elhuyarreko ikertzaileak UPV/EHUko Kriminologiaren Euskal Institutuagaz (IVAC-KREI) be ibili dira lanean, sare sozialetan terrorismoaren biktimei buruzko pertzepzinoa zelakoa dan aztertzeko: Guretzat oso garrantzitsuak dira proiektu horreek, tesian oinarrizko ikerketatik industria-aplikazino errealera bitarteko ibilbidea osorik egin dala erakusten dabelako. Egungo sistemea kapaz da euskerazko testuak ez eze, gaztelania, frantsesa eta ingelesa be aztertzeko, hankamotz gelditzen baita euskeraz egindako adierazpenen analisia bakarrik egitea.\nKontuak kontu, sistemen emoitzearen balorazinoa ona bada be, oraindino badago hobetzeko tarterik, eta ikertzaileak lanean dabiz: Ohiko eredu estadistikoetatik algoritmo neuronalakaz lan egitera pasau gara. Helburua da adierazpenen sailkapenean asmatze-tasea hobetzea, momentu honetan % 75 ingurukoa baita.\nElhuyar Fundazinoko Hizkuntza eta Teknologia Unidadeko informatikariak UPV/EHUko Informatika Fakultadeko IXA Taldean egin dau ikerketea, bere doktore-tesiaren barruan. Multilingual sentiment analysis in social media izan da tesiaren izenburua, eta IXA Taldeko kide German Rigau eta Rodrigo Agerri izan ditu zuzendari.


Amorebieta futbol klubeko zuzendaritza berriak 361.000 euroko zorrarekin hasi zuen agintaldia - Anboto.org\nAmorebieta futbol klubeko zuzendaritza berriak 361.000 euroko zorrarekin hasi zuen agintaldia\nAnboto 2018-12-05 11:01\nZuzendaritza berriko irudia. Behean eta erdian Jon Larrea SD Amorebietako presidentea. (Argazkia: sdamorebieta.eus)\nAzken hileetan egindako auditoriaren emaitzak jakinarazi zituen zuzendaritzak atzoko ohiko batzarrean.\nZuzendaritza berriak 361.000 euroko zor garbiarekin hartu zuen SD Amorebietaren gidaritza uztailean. Halaxe informatu zuten atzoko batzarrean eta zorraren nondik norakoak azaldu zituzten. Zuzendaritza talde berriko kideek bazekiten kluba oso “egoera delikatuan” hartuko zutela, baina hasiera batean ez zuten uste “horrenbesterako” izango zenik, ohar batean azaldu dutenez. Bestelakoak ziren esku artean zituzten datuak. 2017ko uztailaren 24an egin zen ezohiko batzarrean, hau da, aurreko agintaldian, erakundeko presidenteak bazkideei jakinarazi zien une hartako zorra 33.000 eurokoa zela. "Baina auditoriak egiaztatu duenez, une hartako benetako zorra 224.00 eurokoa zen, ia zazpi aldiz handiagoa", zehaztu dute.\nHori gutxi balitz, Gizarte Segurantzak talde urdinari 206.000 euroko isuna ezarri dio 2016-17 eta 2017-18 denboraldietan "hainbat futbolari Gizarte Segurantzan altan eman gabe izateagatik eta kuotak ordaindu gabe uzteagatik". Kuotetan ordaindu gabe utzi den kopurua 82.000 eurokoa da eta beste 124.000 euroak isunak dira. Baina dena ez da hori: zuzendaritza talde berriak Gizarte Segurantzarekin daukan zorra 238.000 eurokoa da, 2018ko otsailetik ekainera bitartean ordaindu ez ziren kuotengatik 32.000 euroko zorrari aurre egin behar izan diolako. Azken kopuru hori "negoziatuta eta hitzartuta" dagoela eta ekainetik aurrera SDAk Gizarte Segurantzako "kuota guztiak ordaindu" dituela segurtatu dute.\nGizarte Segurantzak ezarritako isun honek, aurreko zuzendaritza taldeak utzi duen zorrari gehituta, zuzendaritza “derrigortu” du hartzekodunen aurrekonkurtsoa deklaratzera. Legeak aurreikusten duen mekanismoa da eta derrigorrezko gertatzen da erakunde batek bere derrigor ekonomikoei erantzuterik ez duenean, eta helburu bikoitza dauka: alde batetik, zailtasun egoeran dagoen erakundeari hartzekodunekin hitz egiteko eta bere etorkizuna bideragarri egin dezakeen plana diseinatzeko denbora irabaztea; beste alde batetik, gaur egungo zuzendariak blindatzea eta aurreko legealdiko zuzendarien jardunaren ondorioz eragin litezkeen lege erantzukizunetatik babestea.\nAuditoriaren emaitza duela aste bi ezagutu delarik, zuzendaritza hasi da bideragarritasun plan berria diseinatzen. “SD Amorebieta taldea gaur egungo egoera ekonomiko larritik ateratzea da helburua, egoera honek kirol esparrua kalte ez dezan. Plan hau, logikoa denez, urte batzuetarako aurreikusita dago”.\nAtzoko batzarrean 2018/19 urteko aurrekontuak onartu zituzten. 658.000 eurokoa da zenbateko osoa. Gaur egun 747 bazkide dituzte.


CARLOS ÁLVAREZEN ETA ROCÍO IGNACIOREN AHOTSEN BAT-EGITEA\nBaritonoak eta sopranoak, sinbiosi perfektuan, bata eta bestea nabarmentzen diren lurralde artistikoetan murgilduko gaituzte. Programa zabala, besteak beste opera ospetsuetako duoz eta ariaz osatua. Pianoan, Rubén Fernández Aguirre maisu bilbotarra. BBVA Fundazioak babestua. Bikoteak, Carlos Álvarez karismatikoak ―azken hamarkadetako baritono liriko verdiarren arteko ahotsik ederrenetakoa― eta Rocío Ignacio moldakorrak ―bere belaunaldiko sopranorik nabarmenetakoa― osatuta dagoenak, apirilaren 17an eskainiko du errezitala, 19:00etan, Elkarte Filarmonikoan, BBVA Fundazioak babestuta, denboraldiaren babesle nagusiak, hain zuzen...\t[+]


BAT Aldizkariko historiako artikulu guztiak interneten eskuragarri\nBAT Soziolinguistika Aldizkariak bere historia osoko artikulu guztiak jarri ditu sarean eskuragarri. Bertan kontsulta eta inprima daitezke 1000 artikulu inguru, 1990urtean abian jarri zenetik 2013ra arte argitaratutakoak.\nGehiago irakurri about BAT Aldizkariko historiako artikulu guztiak interneten eskuragarri\n"Euskararen transmisioaren bide berriak" ikastaroko bideoak ikusgai\n"Euskararen transmisioaren bide berriak" ikastaroko saioetako bideoak ikusgai daude Soziolinguistika Klusterraren webgunean.\nGehiago irakurri about "Euskararen transmisioaren bide berriak" ikastaroko bideoak ikusgai\nARRUEko datuei buruzko artikulua hizkuntzalaritza aplikatuko nazioarteko aldizkarian\n“The use of Basque in model D schools in the Basque Autonomous Community” artikulua argitaratu da European Journal of Applied Linguistics aldizkarian.\nGehiago irakurri about ARRUEko datuei buruzko artikulua hizkuntzalaritza aplikatuko nazioarteko aldizkarian\nHAUSNARTU SARIETAN PARTE HARTZEKO AZKEN EGUNAK!!!\nHAUSNARTU Euskal Soziolinguistika Sarien lehiaketara lanak aurkezteko epea irailaren 30ean amaituko da.\nEuskal soziolinguistika esparru zabalean ikertzen eta jakintza aplikatzen ari direnen artean pizgarri izan nahi duen lehiaketa honek jada baditu zazpi urte eta bere lekutxoa egiten ari da.\nGogoratu nahi dugu aurkezten diren lanak euskararen gaineko garapen teorikoak edo kanpoan landutako gerapenetatik euskararen egoera aztertzeko eta ulertzeko egokitzapenak izan daitezkeela.\nGehiago irakurri about HAUSNARTU SARIETAN PARTE HARTZEKO AZKEN EGUNAK!!!


Irekia Eusko Jaurlaritza - Gobierno Vasco :: Eusko Jaurlaritzak eta Turismoko Idazkaritza Nagusiak elkarrekin sustapena bideratzeko ahaleginak bikoiztu dituzte\nEusko Jaurlaritzak eta Turismoko Idazkaritza…\nEusko Jaurlaritzak eta Turismoko Idazkaritza Nagusiak elkarrekin sustapena bideratzeko ahaleginak bikoiztu dituzte\n\nEusko Jaurlaritzak eta Turismoko Idazkaritza Nagusiak elkarrekin sustapena bideratzeko ahaleginak bikoiztu dituzte Iturria: Irekia\n\nGastronomia izango da sustatu beharreko ardatz nagusietako bat\n§ Hitzarmenak 1,2 milioiko zenbatekoa du, eta % 50 Gobernu zentralak emango du, eta gainerakoa autonomikoak.\n§ 2010eko hitzarmen aitzindariaren ostean, baterako marketin-ekintzak garatzeko Eusko Jaurlaritzarekin sinatutako bigarren hitzarmena da\n2011/03/17 Barne Merkataritza eta Turismoko Idazkaritza Nagusiak eta Eusko Jaurlaritzak bigarren urtez jarraian sinatu dute 2011n marketin-ekintzak elkarrekin garatzeko hitzarmena. Akordio horri esker, eskualde honetako produktuak eta turismoguneak posizionatu ahal izango dira nazioarteko merkatu igorle nagusietan.\nHitzarmena Barne Merkataritza eta Turismoko idazkari nagusiak, Joan Mesquidak; Eusko Jaurlaritzako Industria, Berrikuntza, Merkataritza eta Turismo sailburuak, Bernabé Undak, eta Merkataritza eta Turismo sailburuordeak, Pilar Zorrillak, sinatu dute. Sinadura-ekitaldian izan dira, gainera, Isabel Muela Turismo-zuzendaria, eta Basquetourreko zuzendari nagusia, Ana Izaguirre.\nEspainiako Turismo Institutuak (Turespaña) eta Turismoaren Euskal Agentziak (Basquetour) Euskadi sustatzeko 1,2 milioi jarriko dute; kasu honetan ere alderdi bakoitzak % 50 jarriko du.\nZenbateko horrek bikoiztu egin du iaz Euskadi turistikoki elkarrekin sustatzeko egindako hitzarmena sinatu zenean bideratu zuten zenbatekoa; izan ere, iaz 600.000 euroko zenbatekoa jarri zuten, zati beretan Barne Merkataritza eta Turismoko Idazkaritza Nagusiak eta Eusko Jaurlaritzak. Hitzarmen berria sinatuta, Euskadiko produktu eta turismoguneek merkatu turistiko igorleetan duten posizionamendua hobetu nahi da, eta lehentasun gisa hartzen dira Erresuma Batua, Frantzia, Alemania, Italia eta Estatu Batuak. Azken bi horiek, gainera, berrikuntza dira 2011ko sustapenerako.\nGaratuko diren ekintzetako oinarrietako bat euskal gastronomia izango da; izan ere, ezin dezakegu ahaztu Euskadin 25 Michelin izar daudela. Nazio mailan, Espainia bisitatzen duten turisten % 10 inguru gastronomiarekin lotutako arrazoi esklusiboek bultzatuta etorri zen.\nHainbat iturritako datu guztiek adierazten dute azken urtean Euskadin turismoa hazi egin dela.\nIndustria, Turismo eta Merkataritza Ministerioaren Ikerketa Turistikoen Institutuak, beste parametro batzuen artean, Euskal Autonomia Erkidegora iristen diren bisitari kopurua kalkulatzen du. Bisitarien kontzeptuan biltzen dira turistak (gutxienez gau bat pasatzen dutenak) eta egun-pasa joandakoak (gaurik pasatzen ez dutenak). Horrekin lotuta, 2011ko urtarrilean, Euskadin 698.000 bisitari izan ziren; beraz, hazkunde positiboarekin hasi zen urtea. Gorakada hori 2010eko urtarrilean baino 119.000 lagun gehiagokoa da. Iturri beraren arabera, iaz Euskadira 9.471.634 bisitari etorri ziren, aurreko urtean baino % 6,7 gehiago. Haietatik 905.694 atzerritik etorri ziren; hau da, 2009an baino % 12,6 gehiago.\nMerkatu igorleek bilakaera ona izan zuten iaz; horien artean, Portugal eta Alemania aipatu behar dira, Euskadin % 38,6 eta % 35,6ko igoera izan baitzuten, hurrenez hurren, 2009 urtearekiko. Frantsesek ere areagotu zituzten Euskadira iaz egindako bidaiak: 448.000 baino gehiago erregistratu ziren, eta jarraian Italiakoak aipatu behar dira, 70.000 bisitari baino gehiago izan baitziren.\nBestalde, Eustat Euskal Estatistika Institutuak adierazitakoaren arabera, 2010ean Euskadiko hoteletan ostatu hartu zuten turistak 2,2 milioi baino gehiago izan ziren.\nGastu turistikoari buruzko inkestaren arabera (Egatur), turismo hartzailearen gastua 26,9 milioi eurokoa izan zen 2011ko urtarrilean. Bestalde, nabarmendu beharrekoak dira aireportu bidez iritsitako nazioarteko turistak ere, % 25,1eko igoera izan baitute; aldiz, hoteletako ostatuetan % 14,7ko igoera izan zen.\nAurrez ikusitako ekintzak\nHitzarmenak hainbat izaeratako ekintzak egitea biltzen du, eta horien artean nabarmendu beharrekoak dira hauek: Interneten posizionamendu ona duten agentziekin on lineko ekintzak bideratzea merkatu ugarietarako, Alemaniako merkatuan workshop-ak edo lan-jardunaldi profesionalak antolatzea; Italian, Alemanian eta Estatu Batuetan turismogune gisa Euskadiren erakargarritasunak ezagutarazteko hedapen handiko ekitaldiak prestatzea, edo Britainia Handiko nahiz Italiako aldizkarietan Euskadiri buruzko argitalpen monografikoak kaleratzea.\nMarketin-ekintzen publiko hartzaileak bidaia-agenteak eta bidaia-agentzia handizkariak, komunikabideak eta azken kontsumitzailea dira.\n2010ean sinatutako hitzarmenaren emaitzen adibide gisa, kanpoko turismo-bulegoek Euskadi sustatzeko 156 ekintza egin zituzten eta, horretarako, 4.095 agenterekin lan egin behar izan zen (2009arekin alderatuta, kopuru bikoitzarekin). Era berean, 2,4 milioi kontsumitzaile lortu ziren, aurreko urtean baino % 7,2 gehiago, eta 228 kazetarirekin lan egin zen; horiek 14,1 milioi euroko publizitate-balioa duten artikuluak idatzi zituzten, eta horrek 2009an argitaratutakoen balioa bikoizten du.\nEuskadi nazioartean ere bultzatu ohi dute Turespañaren eskutik eskualdez gaindiko marken hitzarmenen testuinguruan, esaterako, hauetan: Espainia Berdea, Done Jakue Bidea edo Ardoaren Ibilbideak.\nbasquetour.jpg 20 KB (jpg)\nEBAZPENA, 2015eko ekainaren 29koa, Merkataritza eta Turismoko sailburuordearena. Honen bidez, argitara ematen da merkataritza-establezimenduak modernizatzeko laguntza-programan ezarritako diru-laguntzak 2015eko ekitaldian emateko deialdia.


Nola hil, non bota | rufino iraola garmendia\n← Mondejurik onenak, Urkolarenak\nKonfiantza eta iraupena →\nNola hil, non bota\nPublicado el noviembre 3, 2016\tpor kafarnaum\nNahi den bezala bizitzea ez da beti erraza, eta nahi den guztia ere ez, ondo bizitzea, neurri batean, erlatiboa edo subjektiboa bada ere. Ondo bizitzea, noski, zaila da, baina ondo hiltzeak beti izan behar luke posible. Baita, errausten zaituzten kasuan, bakoitzak nahi duen tokian zabaltzea ere.\nSantu Guztien egunaren hurbiltasunak abiarazi nau gogoeta horretan. Berriro ere izan gara kanposantuan. Ikusi dugu lore ederrik, gurutze apainik, ikusi dugu oroitarri eta izkribu originalik! Izkribu batek eman dit, bereziki, atentzioa: “Amiantoaren erruz hila”. Sekula ere ikusi gabe nengoen horrelakorik. Baina oso ondo iruditzen zait hilda gero ere protestan jarraitzea, eta biziekiko solidaritatea erakustea. Hori baita benetako solidaritatea eta demokrazia: norberarentzat ezer espero ez eta besteentzat dena emateko prest.\n‘Hilen demokrazia’ izenburupean idatzi du Juan Manuel de Pradak ‘Semanal’en. Eta dio: “Ez daiteke benetako solidaritaterik gizakien artean hilen demokrazia onartu ezean”. Hau da, ez dago solidaritaterik, gure aurrekoen lana, sufrimendua, borondatea, hainbat eraikuntza material eta espiritual… kontuan hartzen ez badira. Nik horri beste gauza bat erantsiko nioke: ‘hilzorikoen demokrazia’. Era berean, ez dago benetako solidaritaterik gizartean, hilzorikoen borondatea errespetatzen ez bada. Zenbat sufritu, bizia azkenetan zenbat luzatu, nola hil, gorpuarekin zer egin…\nHori dena pertsonaren eskubidea da. Eta ni ez naiz nor inoren kontzientzian sartu eta atzamarka hasteko, errudun-sentimenduaren mamua astindu eta beldurtzeko. Beraz, oso gaizki iruditzen zait Elizak berrikitan gorpuen errausketari buruz egin dituen mehatxuak, baita katoliko ortodoxoa izango banintz ere. Higiene kontuek bakarrik eragotziko lukete, nire pentsaeraren arabera, errautsak nonahi haizeratzea.\nElizaren arabera ‘otoitz-leku’ sakratu batean utzi behar dira gorpuzkinak. Txindoki mendia, adibidez, kanposantua bezain sakratua ez balitz bezala! Historian zehar, edozein bazter izan da otoitz-leku. Lukas eta Joanen pasarte hauek ere horrela ulertzen ditut nik: “Egun haietako batean, Jesus mendira joan zen otoitz egitera…” (Lk 6,12), eta: “Sinets iezadazu, emakume: badator ordua, ez mendi honetan [samaritarren tenplua], ez Jerusalemen, Aita adoratuko ez duzuena” (Jn 4,21-23). Gainera, nire ustez, Elizari bi gauza ahaztu zaizkio: kanposantu gehienak zibilak dira, eta herriarenak, ez Elizarenak.\nBai Horixe, DV:161103\nEsta entrada fue publicada en 1 Artikulua/Prentsa y etiquetada 161103 BH. Guarda el enlace permanente.\n2 respuestas a Nola hil, non bota\nOso zuzen, oso egoki jardun haiz, Rufino. Santu guztien aurreko astean argitara eman ditek Erromako jakintsuek, dataren bezperak iluntzeko ta gaiztatzeko: jakinik, Frantzisko artzai egoki ta berdaderoa, biziekiko erruki sakona pizten ta indartzen dabilela, eta ez hildako errauts kontuak eta errauskinen kontutxoak haizatzen… Bentajatxo bat zeukak horrek: gero eta argiago ikusten dela, eztabaida faltsuak zertarako ateratzen diren; alegia, kaltea non eginik badagoela oraindik…\nTxindoki, horixe bai, erraustegi egokienetakoa…\nnoviembre 4, 2016 en 8:56 pm\nMila esker. Rufino.


Balendin Enbeita: “Gabonak kartzelan” : ataramiñe\nBalendin Enbeita: “Gabonak kartzelan”\n2018, 25 abendua\nAurrerago esan doguz Merzedeko Amaren jaiaren gorabeherak. Orain goiazan Gabon jaietara. Lehenengo Gabonak Dueson, Santoñan, egin nebazan eta beste hiru Puerto de Santa Marian. Guztira, lau. Lehenengokoak, Dueson, Gabon tristeak, Gure sendikoek Gabon sariekin paketeak bialdu euskuezan. Etxeko edo gurasoak falta ebazanak ere adiskide edo heuren ezagunengandik izan ebezan Gabon sariak. Baina bialdu ez baebezan, min gitxiago sentituko genduan. Paketeekin egin euskuena basatikeria izan zan. Duesora heldu Aran, baina guk ez genduzan hartu. Firmatu eragin euskuen zelan paketeak geunkazan, baina gugana ez Aran heldu. Ordez lenteja saldea ekarri euskuen eta bera ere ez genduala merezi esan. Lehenagaz gainera ba euskuen gorrotoaren ase ezinezko edena (txarrerako joera). Nondik min egingo eta akatsen bat aurkituko ibiliko Aran heuren bengantza egarria asetzeko. Belengo portalean astoa eta idia izan ebezala lagun? Guretzat ez egoan ez asto ez idirik. Lenteja saldearen ostean, postretzat, leihoetara tiroka euki genduzan. Paketeak bialdu ebezenak espektakulo hau ez eben ikusi eta hobe ez ikustea.\nGoazen barriro Puerto de Santa Mariara. Bigarren Gabonak hemen izan genduzan, baina nahiz eta kartzelan, alaiak izan Aran. Hemen etxekoen paketeak behar dan legez emon euskuezan. «Riscal» ardauaren ugazabak berrehun litroko lau upel erregalatu euskuzan presoentzat Gabon jaietarako. Ez Aran txarto etorri. Gabonak preso guztiak batera, bai euskaldun eta bai espainiar, anaitasunik ederrenean ospatu genduzan. Barruan danok ginan anai.\nHeldu ziran hirugarren Gabonak, bigarrenak Puerto de Santa Marian. Aurreko urteko antzera ba Aran paketeak, «Riscal» ardauak e.a.; baina ba egoan diferentzi apur bat: Urte honetan pattarra sartu zan gehiago. Hau ez zan izan «Riscal»en kontura, hau presoen kontura zan. Ez ginan danak diruz txiroak, ba geunkazan preso dirudunak eta honeek funtzionarioekin nahi ebena egiten eben. Andaluziar jendea zan funtzionario, presozain eta mogimendu guztia ebilena. Nahiz eta likorrak sartzea galazota egon, diruagaitik gura genduanean ekartzen eben eta heurak, guardian toketan ziranak, presoekin erdi antzera egiten eben Gabon afari. Bigarren Gabonak Puerto de Santa Marian, kartzelako arautegitik kanporakoak ziran. Euskaldunak beti euskaldun, baina andaluziar, asturiar, kataluniar eta beste enparauko danak ere pattarrak bizkortzen ditu. Hasi ziran andaluziar presoak heurenak abestuten, asturiarrak ez egozan lo, euskaldunak barriz betikoa: Egunari berea emon gurean Gabon abestiak abestuten hasi ginan. Eta pattarra ba etorren pil pil gorantza. Azken baten funtzionario batek esan eban: iViva los Vascos! Baina pattarraren ezpirituak eraginda. Holan amaitu Aran hirugarren Gabonak.\nHeldu ziran laugarren gabonak ere. Riscalek bardin egin eban bere ardauen erregalua, baina likorrik sartzerik ez egoan. Aurreko urtean nonbait bildurtu egin Aran eta zeharo galazo eben. Baina alperrik… diruak ez dauka areriorik. Aurreko egunetan hasi eta pattarra nahikoa sartu zan. Gabon gau honek aurreko danak borratu ebazan. Batek ba dino: «Hau dok milagroa mutilak! edariak sartzea galazota eta sekula baino mozkor gehiago!». Penak ahaztuteko ere zeozer behar zan. Hemen ere ez zan ezer jazo. Gabon gaua zala eta parkatu eben edo ez-ikusi eginaz igaro. Diruak dana estaltzen dau. Gabonak Gabon Aran, baina azken urteetara jendea makaltzen hasi zan. Etxeetatik laguntzarik ez euken bat baino gehiago makaltzen hasi ziran. Euskaldunok ondo konpontzen ginan. Heltzen Aran paketeak danentzako izaten ziran, eta beste askori ere laguntzen jakon.\nBerrogeiko urtetik gora hainbat hil zan. Osalariak esaten ebenez, bitaminen faltaz hiltzen Aran gehienak. Kartzelako jateko txarren ondorenak Aran. Gure lagun batzuk ere han geratu ziran. Heriotz tristea benetan: heuren sendietatik urrun, atzerrian, bizia itzi behar. Non? Kartzelan! eta norbere Herria aldeztuteagaitik bakarrik! Zornotzako Etxanoko Antxia ere han hil zan, emaztea eta seme alabak etxean itzita. Bere azken hitzak honeek izan ziran: «Esan nire emazte eta seme-alabei zelan Herria maite izatearren neure azken arnasa Espainiaren azkenengo puntan emon dodan». Enterrua presoak heurak eroaten eben kartzelako ateraino, espainiako bandereagaz estalduta. Kanpoko atean itzieran «Firmes» esaten eben eta «Franco» erantzun beharra egoten zan.\nBilboko Larreategi mutil gazte ederra ere han hil zan, euskal gudarosteetako tenientea, ehun kilotik gorako mutila. Beti barreka ikusten genduan. Bularreko gaixoagaz hil zan. Hau Bilbora ekarri ebela uste dot, berton hobiratzeko. Eta holan, banaka bat, han geratu ziran. Goian begoz. Bakoitzak ausnartu daigun ondo, zelango heriotzea izango dan norbere sendia, etxea eta Herria itzita atzerrian, kartzelan, hil beharra. Azken hitzak esateko ere norbere maiteenak ikusi ezin… Benetan tristea! Halantxe hil dira norbere H,-rria aldeztutearren dana emon dabenak. Bakoitzak ba daukagu kontzientzia non sakondu.\n→ eu.wikipedia.org: Balendin Enbeita\n→ armiarma.eus: Bizitzaren joanean. Liburua osorik.\nAtalak: liburuak, presoak